title: Digitaalinen kuilu

text: IT-koulutus on yleisesti ottaen kehitysmaissa vielä lapsenkengissä. Kiinnostusta tietotekniikkaopetusta kohtaan näyttäisi kuitenkin olevan laajalti. Tietotekniikkakoulutuksessa ei kehitysmaissa välttämättä oteta paikallista kontekstia juurikaan huomioon, vaan esimerkiksi yliopistojen opetussuunnitelmat on usein suurelta osin kopioitu Euroopasta tai Yhdysvalloista. Lisäksi monista kehitysmaista puuttuu tietotekniikan ammatillinen koulutus, on vain yliopistokoulutusta. Tämä tulisi ottaa huomioon yliopistojen opetussuunnitelmia laadittaessa. Tällaisesta kontekstuaalisesta käytännönläheisestä yliopistokoulutuksesta on hyvänä esimerkkinä Tumainin yliopistolla Tansaniassa Joensuun yliopiston ja Etelä-Tanskan yliopiston kanssa yhteistyössä kehitetty uusi tietojenkäsittelytieteen kandin opetussuunnitelma. Tässä uudessa opetussuunnitelmassa peruspilareita ovat paikallisten tarpeiden huomioon ottaminen (kontekstuaalisuus) sekä käytännönläheisyys. Mikko Vesisenaho käsittelee väitöskirjassaan laajalti tietotekniikkaopetusta kehitysmaaympäristössä erityisesti Tansanian Tumainin yliopistoa esimerkkinä käyttäen. (Vesisenaho 2007)


title: Digitaalinen kuilu

text: Toinen ongelma digitaalisen kuilun kaventamisessa on tietotekniset sovellutukset. Näitä sovellutuksia kehitetään lähinnä rikkaiden ja keskiluokan tarpeisiin, koska siten tietotekniikkateollisuus käärii suurimmat voitot. Tässä yhtälössä köyhien tarpeet unohtuvat.


title: Digitaalinen kuilu

text: Asianmukaisen koulutuksen ja köyhien ihmisten tarpeisiin suunnattujen sovellutusten puuttuessa voi köyhien maiden ihmisille olla jopa enemmän haittaa kuin hyötyä Internet-yhteydestä ja tietokoneesta ().


title: Digitaalinen kuilu

text: Information for development eli i4d on kasvava uusi alue yliopistojen opetuksessa, josta järjestetään muun muassa seminaareja ympäri maailman. Aiheesta järjestetään myös hyvin mittavia konferensseja kuten eINDIA 2007 Conference joka pidettiin 31.7–3.8.2007 New Delhissä. Kyseiseen konferenssiin osallistui yli 2000 ihmistä yli 40 maasta.


title: Digitaalinen kuilu

text: YK:n kehitysohjelman raporteista voi lukea menestystarinoita digitaalisen kuilun kaventamisesta ().


title: Digitaalinen kuilu

text: Monet järjestöt tai yhteisöt panostavat myös ilmaisten sovellutusten tuottamiseen erityisesti köyhien maiden tarpeisiin, esimerkkinä Linux–jakelu Ubuntu ().


title: Digitaalinen kuilu

text: Lisäksi esimerkiksi Uruguay on tilannut satatuhatta niin sanottua sadan dollarin kannettavaa 6–12-vuotiaiden koululaisten käyttöön (Mannila, IT-Viikko).


title: Digitaalinen kuilu

text: Microsoftin pääjohtaja Bill Gates on luvannut yhtiönsä auttavan 45 miljoonaa afrikkalaista pääsemään tietoliikenneyhteyksien ääreen vuosikymmenen loppuun mennessä. Tämän Microsoft aikoo mahdollistaa tarjoamalla sekä tietokoneita, halpoja internet-yhteyksiä että ratkaisuja mantereen erityisongelmiin (Hukka 2006).


title: Digitaalinen kuilu

text: Internet pdf-dokumentti, URL: http://unpan1.un.org/intradoc/groups/public/documents/APCITY/UNPAN022807.pdf (25.11.2007).


title: Siltamäen uimahalli

text: Siltamäen uimahalli sijaitsee Helsingin Siltamäen ostoskeskuksen luona. Uimahallissa on yksi allas, joka on jaettu 17 metrin pituiseen uimarataan ja muuhun uimiseen. Sen syvin kohta on noin kaksi metriä. Lisäksi hallissa on pienehkö ja matala lastenallas. Uimahallin pesutiloissa on vihtasauna. Siltamäen uimahallissa toimii myös solarium ja kuntosali.


title: Siltamäen uimahalli

text: Vuonna 1973 valmistuneen Siltamäen uimahallin ovat suunnitelleet R-H Laakso ja Iiris Ulin, ja sen omistaa Urheiluhallit Oy.


title: Luettelo Orionin tähdistön tähdistä

text: Luettelo Orionin tähdistön tähdistä


title: Luettelo Orionin tähdistön tähdistä

text: Taulukon sarakkeissa käytetyt lyhenteet:


title: Erwin Geschonneck

text: Erwin Geschonneck (27. joulukuuta 1906 Bartenstein, Itä-Preussi – 12. maaliskuuta 2008 Berliini, Saksa) oli saksalainen näyttelijä.


title: Erwin Geschonneck

text: Geschonneck syntyi Itä-Preussin Bartensteinissa, joka nykyään on Puolan alueella ja nimeltään Bartoszyce. Sieltä hänen perheensä muutti vuonna 1909 Berliiniin. Geschonneckilla oli rooleja muiden muassa elokuvissa "Valesankari" (1956), "Sotaurhot" (1960) ja "Levinin mylly" (1980).


title: Erwin Geschonneck

text: Geschonneck liittyi Saksan kommunistipuolueeseen vuonna 1929. Natsien noustua valtaan hän pakeni Puolaan, Latviaan ja Tšekkoslovakiaan. Hän joutui pidätetyksi Prahassa vuonna 1938 ja päätyi keskitysleirille. Tuleva näyttelijä evakuoitiin, mutta Neuengammen keskitysleiriläisiä hakemaan tullut "Cap Arcona" upposi huhtikuussa 1945, ja Geschonneck oli yksi harvoista onnettomuusalukselta selvinneistä.


title: Erwin Geschonneck

text: Geschonneckille myönnettiin Itä-Saksan kansallispalkinto neljästi (1954, 1960, 1961 ja 1968). Hänet äänestettiin vuonna 1992 "Film und Fernsehen" -lehdessä kaikkien aikojen parhaaksi itäsaksalaiseksi näyttelijäksi. Hänestä tehtiin vuonna 1976 "Vaterländischer Verdienstordenin" ja vuonna 1981 "Karl-Marx-Ordenin" jäsen.


title: Erwin Geschonneck

text: Geschonneck oli viidesti naimisissa. Hänellä oli kaksi poikaa ja tytär. Hän saavutti joulukuussa 2006 sadan vuoden iän.


title: Luettelo Pegasuksen tähdistön tähdistä

text: Luettelo Pegasuksen tähdistön tähdistä


title: Luettelo Perseuksen tähdistön tähdistä

text:
Luettelo Perseuksen tähtikuvion tähdistä:
Taulukon sarakkeissa käytetyt lyhenteet:


title: John Wesley

text: John Wesley (28. kesäkuuta 1703, Epworth, Lincolnshire – 2. maaliskuuta 1791, Lontoo) oli brittiläinen kirkonmies, anglikaaninen pappi ja kristitty teologi, jonka hengellisen toiminnan seurauksena syntyi herätyskristillinen liike, metodismi.


title: John Wesley

text: Wesley koki vuonna 1738 voimakkaan uskonnollisen herätyksen ja alkoi saarnata evankeliumia kansan, etenkin työväestön, keskuudessa. Pian Wesleyn ympärille muodostui yhteisö, jonka keskuudesta metodistiliike sai alkunsa. Metodismilla oli kolme nousuvaihetta: ensimmäinen Oxfordin yliopistossa perustamassa ”Pyhää kerhoa”, toinen oli Wesleyn toimiessa pappina Savannahissa Georgiassa ja kolmas oli Lontoossa Wesleyn Englantiin paluun jälkeen. Wesley pysyi koko elämänsä Englannin kirkon jäsenenä. Sen sijaan hänen liikkeensä oli vaikeuksissa Anglikaanisen kirkon kanssa.


title: John Wesley

text: John Wesleyn isä oli Samuel Wesley, Oxfordista valmistunut Englannin kirkon pappi. Tämä avioitui Susanna Annesleyn kanssa vuonna 1669. Vuonna 1696 Samuel Wesley valittiin Itä-Midlandsissä noin 37 kilometriä Lincolnista luoteeseen sijaitsevan Epworthin papiksi. John Wesley, perheen viidestoista lapsi, syntyi siellä vuonna 1703. Viisivuotiaana hän pelastui palavasta kodistaan ikkunan kautta. Tämä pako teki syvän vaikutuksen hänen mieleensä, ja hän kutsui joskus itseään siitä lähtien ”palosta pelastuneeksi”.


title: John Wesley

text: Samuel ja Susanna antoivat lapsilleen varhaisen koulutuksen. Kaikki lapset, myös tytöt, opetettiin lukemaan niin pian kun he pystyivät kävelemään ja puhumaan. John oli hyväksytty Charterhouse School -yksityiskouluun Lontooseen, jossa hän sai koulutusta uskonnolliseen elämään jota hän harjoitteli siellä. Hänen elämäkertojansa Tyerman sanoo, että hän meni kouluun pyhimyksenä, mutta hänestä tuli epäluuloinen uskonnollisille kokemuksille ja hän lähti pois syntisempänä.


title: John Wesley

text: Kesäkuussa 1720 Wesley astui kirkkoon Oxfordissa mukanaan vain 40 puntaa yksityiskoulun opiskelijana. Hänen terveytensä oli heikentynyt ja hänen täytyi tehdä kovasti töitä pysyäkseen velattomana. Ensimmäinen päiväkirja on 5. huhtikuuta 1725 – 19. helmikuuta 1729. Ystävä kuvaili Wesleytä tähän aikaan ”nuorena miehenä, jolla oli hienostunut maku”. Hän oli ”kaveri jolla oli hyvä huumori”. Hän toimi diakonina 1725 ja seuraavana vuonna hänet valittiin akateemisena opiskelijana Oxfordin Lincoln Collegeen. Hän vastaanotti taiteiden maisterin arvon 1727. Wesley eli isänsä rahoittamana kaksi vuotta ja palasi sitten Oxfordiin täydentämään opintojaan.


title: John Wesley

text: Hänen paluunsa vuosi 1729 merkitsi metodismin alkua. Kuuluisan ”Pyhän kerhon” oli perustanut hänen nuorempi veljensä Charles. John lähti lähetyssaarnaajaksi Amerikkaan Savannahiin, Georgiaan 1735. Yksi myönteisistä tuloksista Johnin Georgiassa olon aikana oli suhteiden luominen herrnhutilaisten kanssa, jotka olivat Jan Husin mukaisia määriläisiä reformisteja. Wesley palasi Englantiin 1738.


title: John Wesley

text: Wesley koki hengellisen heräyksen herrnhutilaisten kokouksessa Aldersgate Streetillä, Lontoossa 24. toukokuuta 1738, jossa Wesley kuuli Martti Lutherin esipuheen Epistolasta roomalaisille ja ”tunsi sydämensä lämpenevän”.


title: John Wesley

text: Wesley tutustui bööminveljien yhteisöön, ja meni 1738 Herrnhutiin, veljien pääpaikkaan. Wesleyn Oxfordin ystävä, evankelista ja hyvä saarnaja George Whitefield oli erotettu Bristolin kirkosta, ja piispat kielsivät myös Wesleyitä saarnaamasta kirkoissa. Metodistiseurakunta eli Yhdistetty seura perustettiin 1739. Myöhemmin 1739 Wesley katkaisi välinsä Moravialaisten kanssa kokonaan. Wesley oli auttanut heitä perustamaan Fetter Lanen yhteisön.


title: John Wesley

text: Wesley matkusti paljon, hän perusti yhteisöjä, aukaisi kappeleita ja oli pioneeri sähköshokin käytössä sairaiden hoidossa. Wesley avusti kouluja ja orpokoteja, hän oli vastaanottanut 20 000 punnan palkkion julkaisuistaan, mutta käytti siitä itselleen hyvin vähän.


title: John Wesley

text: Wesley kuoli rauhallisesti lyhyen sairauden jälkeen 88-vuotiaana 2. maaliskuuta 1791 jättäen jälkeensä elämäntyöstään 135 000 jäsentä ja 541 saarnaajaa. John Wesley on haudattu pieneen kivihautaan Wesleyn kappeliin City Roadilla Lontoossa.


title: John Wesley

text:
Wesley oli looginen ajattelija ja ilmaisi itseään selvästi ja voimakkaasti kirjoituksissaan. Hänen kirjoittamiaan teoksia ovat:
Wesleyn lainaama ja Amerikan metodistien käyttämä Book of Common Prayer. Wesleyn ”Watch Night”, jonka hän teki käyttäen pietistien rukouksia nykyisin yleisesti tunnetussa Wesley Covenant Pages -teoksessa, joka lienee hänen kuuluisin kristillisen liturgian teoksensa.


title: John Wesley

text: Wesleytä on syytetty plagioinnista ja runsaista lainauksista Samuel Johnsonin esseistä, joka on julkaistu maaliskuussa 1775.


title: Luettelo Peräkeulan tähdistön tähdistä

text: Luettelo Peräkeulan tähtikuvion tähdistä:


title: Luettelo Peräkeulan tähdistön tähdistä

text: Taulukon sarakkeissa käytetyt lyhenteet:


title: Luettelo Pienen hevosen tähdistön tähdistä

text: Luettelo Pienen hevosen tähtikuvion tähdistä


title: Maltankoira

text: Maltankoira on kääpiökokoinen seurakoirarotu, joka on kotoisin keskisen Välimeren alueelta. Rotu kuuluu FCI:n ryhmään 9. Maltankoira on Suomessa toistaiseksi melko harvinainen, mutta rodun suosio on viime vuosina kasvanut.


title: Maltankoira

text: Maltankoira on Suomen seitsemänneksi kallein koirarotu. Vuonna 2014 pennun keskihinta oli 1740 euroa.


title: Maltankoira

text: Vuoden 2012 terveyskyselyyn ilmoitettiin 41 Suomen noin 500 maltankoirasta, Omistajien vastausten perusteella koirista noin 90 % on leikkisiä tai ystävällisiä. 70 % rohkeita tai vilkkaita, 30 % rauhallisia, 25 % varautuneita, vajaa 20 % hallitsevia tai eroahdistuneita, vajaa 10 % alistuvia tai aggressiivisia muita koiria kohtaan, noin 5 % arkoja tai paukkuarkoja ja muutama prosentti on aggressiivisia ihmisille.


title: Maltankoira

text: Maltankoirat ovat miellyttämishaluisia ja oppivaisia, joten useimmiten ne on helppo kouluttaa. Maltankoira seuraa uskollisesti omistajaansa, eikä se viihdy yksin pitkiä aikoja. Pienen kokonsa vuoksi maltankoira ei yleensä sovi taaperoikäisten lasten lemmikiksi. Maltankoira on peloton, joten se tervehtii yleensä kaikkia ystävinään. Liian hemmoteltu maltankoira voi kuitenkin kasvaa kontrolloivaksi, ylisuojelevaksi ja turhan reviiritietoiseksi. Tällöin se ei välttämättä hyväksy lapsia tai muita eläimiä.


title: Maltankoira

text: Vain puolet Suomen maltankoiranartuista kykenee synnyttämään normaalisti, puolessa synnytyksistä tehdään keisarinleikkaus joko ennakolta tai synnytyksen kestäessä. Syinä leikkauksiin ovat olleet nartun pienikokoisuus suhteessa pentujen kokoon, polttoheikkous, polttojen loppuminen kesken, synnytyskanavan aukeamattomuus ja pennun jääminen synnytyskanavaan jumiin.


title: Maltankoira

text: Osalle koirista jalostettu liian lyhyt tai pieni kuono saattaa altistaa hengitystieongelmille, välihampaiden hammaspuutoksille ja kyynelkanavien ahtaumille.


title: Maltankoira

text: Maltankoirilla esiintyy perinnöllisenä elimistön puolustusjärjestelmän häiriintymisestä johtuvaa keskushermoston tulehdussairautta nimeltä (GME).


title: Maltankoira

text: Maltankoira ei kuulu ja sairauksien seurantaohjelma PEVISAAN, eikä Suomen rotujärjestö "JTO Maltalaiset" näe tarvetta liittyä siihen. Jalostustietojärjestelmän tilastoiden perusteella maltankoirille tehdään terveystutkimuksia hyvin vähän. Lonkkanivel-, kyynärnivel- tai sydäntutkimuksista ei ole tuloksia saatavilla viimeisen kymmenen vuoden aikana syntyneistä koirista. Polvinivel- ja silmätutkimuksia on viimeisen kymmenen vuoden aikana tehty vain muutamalle prosentille koirista.


title: Maltankoira

text: Terveyskyselyn 2012 mukaan, jossa oli mukana noin 10 % Suomen maltankoirista, erilaisia tulehduksia esiintyi seuraavasti: ientulehdusta 27 %:lla, korvatulehduksia 22 %:lla, silmätulehduksia 15 %:lla sekä virtsatie-, hiiva- tai suolistotulehduksia 5 %:lla. Esiintyi myös yksittäisiä tulehdussairauksia; hännänpään tulehdus (johti hännän amputoimiseen), esinahan tulehdus, anaalirauhastulehdus, aivokalvontulehdus (joka ei ollut perinnöllinen) ja korvapunkin aiheuttama korvatulehdus.


title: Maltankoira

text: Rodun esivanhemmat asuivat satamissa, missä ne saalistivat rottia ja muita haittaeläimiä. Renessanssin aikaan ne olivat jo ylenneet salonkeihin, ja monet taiteilijat kuvasivat niitä maalauksissaan. Ajan myötä maltankoira jalostui seurakoiraksi.


title: Maltankoira

text:
Rodun nimi ei viittaa siihen, että rotu olisi kotoisin Maltan saarelta, vaan adjektiivi "maltalainen" juontaa juurensa turvapaikkaa tai satamaa tarkoittavasta seemiläisestä kantasanasta "malat". Sana esiintyy monessa keskisen Välimeren paikannimessä kuten Mélédan (, ) saari Adrianmerellä, Melitan kaupunki Sisiliassa ja Maltan saari. Varsinkin kroatialaiset väittävät, että rotu olisi todistetusti kotoisin Mélédanin saarelta, minkä vuoksi he kutsuvatkin rotua usein nimellä "mljetski pas" tai "mljetski psić" - vapaasti käännettynä mljetin- eli mélédaninkoira.
Koira on pienikokoinen ja pitkärunkoinen, ja sillä on pitkä, runsas, valkoinen karvapeite, jossa ei ole aluskarvaa. Tämän vuoksi koirasta lähtee karvaa vain harjattaessa. Säkäkorkeus on uroksilla 21–25 cm, nartuilla 20–23 cm. Painoa on 3–4 kg.


title: Maltankoira

text: Maltankoirilla on pitkä ja valkoinen turkki, jossa ei ole aluskarvaa. Turkki on hyvin kaunis ja tuo koiraan tiettyä eleganttiutta ja arvokkuutta. Karva on silkkistä ja suoraa, eikä siinä yleensä ole ainakaan erityisen huomattavia kiharoita. Joissakin kohdin turkissa saattaa kuitenkin olla kevyesti lainehtivaa karvaa. Hyvin hoidettuna turkki ei takkuunnu, mutta jotkut pitävät karvan parin kolmen sentin mittaisena hoidon helpottamiseksi. Turkki tulee kammata päivittäin, koska se takkuuntuu ja likaantuu helposti. Sanotaan, että sukulaistensa villakoiran ja bichon frisén tavoin rotu ei aiheuta allergiaa yhtä helposti kuin koirat yleensä. Koiralle syntyy helposti silmännurkkiin tummat läiskät, joita voi ehkäistä pitämällä kasvot puhtaina ja kuivina. Kannattaa myös suosia ruokaa, johon ei ole lisätty väriaineita.


title: Espis

text: Espis on puhekielinen ilmaus seuraaville kohteille:


title: TT-Line

text: TT-Line on saksalainen laivayhtiö. Yhtiön pääpaikka on Lyypekissä. TT-Line liikennöi eteläisellä Itämerellä, linjoilla Trelleborg–Rostock ja Trelleborg–Travemünde. Liikenne Trelleborgin ja Travemünden välillä alkoi vuonna 1962. Rostock–Trelleborg -reitti tuli mukaan vuonna 1992 ja vuoteen 1997 saakka linjaa markkinoitiin nimellä TR-Line. Vuonna 1978 TT-Line hankki 50 %:n osuuden Olau Linestä. Seuraavana vuonna TT-Line osti loputkin Olau Linestä. Olau Linen liikenne loppui vuonna 1994.


Luettelo Pienen karhun tähdistön tähdistä:


title: Luettelo Pienen karhun tähdistön tähdistä

text: Taulukon sarakkeissa käytetyt lyhenteet:


Luettelo Pienen koiran tähdistön tähdistä:


title: Luettelo Pienen koiran tähdistön tähdistä


title: Moskovan teknillinen valtionyliopisto

text: Moskovan teknillinen valtionyliopisto () on venäläinen teknillinen valtionyliopisto, joka tunnetaan myös nimellä Bauman-instituutti.


title: Moskovan teknillinen valtionyliopisto

text: Yliopiston perusti vuonna 1830 nimellä "Keisarillinen ammattikoulu" (Ремесленное училище eli Remeslennoe Uchilische) keisari Nikolai I. Vuonna 1868 se nimettiin uudelleen, ja nimeksi tuli Keisarillinen Moskovan teknillinen koulu. Vuoden 1917 lokakuun vallankumouksen jälkeen se sai nimen "Moskovan ylin teknillinen koulu". Vuonna 1930 yliopistosta irrotettiin useita uusia tutkimusinstituutteja, joista tuli itsenäisiä tutkimuslaitoksia. Tällaisiin kuului muun muassa aerodynamiikan tutkimuslaitos TsAGI. Yliopisto sai 1900-luvun alun kommunistin Nikolai Baumanin mukaan uuden nimen "Baumanin Moskovan mekaaninen ja koneenrakennuksen instituutti". Moskovan ylin teknillinen koulu -nimi tuli uudestaan käyttöön vuonna 1943. Tämä yliopisto tunnettiin Bauman-nimellä muun muassa 1950- ja 1960-lukujen avaruuskilvan aikaan. Viimeisin nimikorjaus tehtiin vuonna 1989.


title: Moskovan teknillinen valtionyliopisto

text: Koulun rehtorina toimii I. B. Fjodorov. Opetushenkilökuntaa yliopistolla on 3 500 henkilöä. Yliopistossa on 18 000 perustutkinto-opiskelijaa ja 1 000 jatko-opiskelijaa.


title: Isyystutkimus

text: Isyystutkimus on oikeusgeneettinen toimenpide, joka tehdään lastenvalvojan tai oikeusistuimen määräyksestä osana isyyden tutkimusta.


title: Isyystutkimus

text: Suomessa Isyystutkimuksella pyritään selvittämään, kuka on lapsen biologinen isä. Tutkimus tehdään tuomioistuimen määräyksestä, kun lapsi tai hänen äitinsä on oikeudessa nostanut kanteen isyyden vahvistamiseksi ja isäksi väitetty henkilö ei jostain syystä ole halukas tunnustamaan isyyttään. Vastaavasti myös mies, joka vaatii itselleen lapsen isyyttä, voi vaatia tehtäväksi isyystutkimusta. Myös lastenvalvoja puolestaan voi määrätä isyystutkimuksen tehtäväksi, jos mies vaatii tätä.


title: Isyystutkimus

text: Miehellä ei kuitenkaan ole oikeutta vaatia isyystutkimusta, mikäli äiti on avioliitossa toisen miehen kanssa eikä äiti halua miehen tunnustavan isyyttään.


title: Isyystutkimus

text: Kuitenkin Unicefin Lapsen oikeuksien sopimuksessa mainitaan, että "Lapsella on lähtökohtaisesti oikeus elää vanhempiensa kanssa, jos hänellä on hyvä ja turvallista olla heidän kanssaan. Vanhemmistaan erossa asuvalla lapsella on oikeus tavata ja pitää säännöllisesti yhteyttä kumpaankin vanhempaansa."


title: Isyystutkimus

text: Isyystutkimus tehdään pääsääntöisesti äidistä, lapsesta ja isäksi epäillystä miehestä. Näiltä voidaan myös ottaa tutkimukseen tarvittava verinäyte tahdonvastaisesti. Tarvittaessa tutkimus voidaan tehdä myös kuolleen miehen tai naisen ruumiista otetusta näytteestä tai tämän lapsen isovanhemmista. Isovanhempia ei kuitenkaan voida velvoittaa suostumaan tutkimukseen vastoin tahtoaan. Tutkimuksen suorittaa joko Terveyden ja hyvinvoinnin laitos tai Helsingin yliopiston oikeuslääketieteen laitos.


title: Isyystutkimus

text: Isyystesti keksittiin 1960-luvulla kun HLA-tyypittely tuli mahdolliseksi.


Luettelo Pienen leijonan tähdistön tähdistä:


title: Max Schreck

text: Max Schreck (11. kesäkuuta 1879 Berliini, Saksa – 26. marraskuuta 1936 München, Saksa) oli saksalainen näyttelijä. Hänen tunnetuin roolinsa on kreivi Orlok elokuvassa "Nosferatu" (1922).


title: Max Schreck

text: Schreck kouluttautui näyttelijäksi Berliner Staatstheaterissa. Hän meni vuonna 1910 naimisiin näyttelijän Fanny Normannin (1877–1951) kanssa. Ensimmäinen elokuvarooli Schreckillä oli Ludwig Bergerin ohjaamassa elokuvassa "Der Richter von Zalamea" (1920). Hän kuului Max Reinhardtin näyttelijäryhmään, ja Reinhardt myös esitteli hänet "Nosferatun" ohjaajalle F. W. Murnaulle.


title: Max Schreck

text: Nosferatun jälkeen Schreck jatkoi sekä teatteri- että elokuvanäyttelemistä ja työskenteli muun muassa Bertolt Brechtin, Max Ophülsin ja Karl Valentinin kanssa. Hän kuoli yllättäen 56-vuotiaana sydänkohtaukseen.


title: Georg Listing

text: Georg Moritz Hagen Listing (s. 31. maaliskuuta 1987, Halle) on saksalainen muusikko, joka soittaa bassoa saksalaisessa Tokio Hotel -poprockyhtyeessä. Listing asuu Magdeburgissa. Hän liittyi yhtyeeseen vuonna 2001, samaan aikaan kuin rumpali Gustav Schäfer. Hän päätyi musiikin pariin kahden hänen ystävänsä pyydettyä hänet mukaan kellaribändiin, joka kuivui kokoon lähes saman tien. Ennen muusikonuraansa Listing suunnitteli jatkavansa psykologian opiskelua.


title: Luettelo Pohjan kruunun tähdistön tähdistä

text: Luettelo Pohjan kruunun tähtikuvion tähdistä:


title: Ruggiero Ricci

text: Ruggiero Ricci (24. heinäkuuta 1918 San Francisco, Kalifornia – 6. elokuuta 2012 Palm Springs, California) oli yhdysvaltalainen viulisti. Hän oli italialaisten maahanmuuttajavanhempien poika, ja hän suoritti ensimmäisen julkisen esiintymisensä kymmenvuotiaana. Hän esitti silloin Henryk Wieniawskin ja Henri Vieuxtempsin musiikkia.


title: Ruggiero Ricci

text: Ricci soitti jo 11-vuotiaana Felix Mendelssohnin viulukonserton, ja pian hän teki debyyttinsä Carnegie Hallissa. 1930-luvulla hän opiskeli Berliinissä Georg Kulenkampffin johdolla.


title: Ruggiero Ricci

text: Ricci palveli Yhdysvaltain armeijassa vuosina 1942–1945. Hän levytti vuonna 1947 kaikki Niccolò Paganinin kaksikymmentäneljä kapriisia, joiden esityksistä hänet tunnetaan yhä. Hän kuului viulistien kansainväliseen eliittiin.


title: Ruggiero Ricci

text: Ricci oli lisäksi maineikas viulunsoiton opettaja. Hän hoiti professuuria Michiganin yliopistossa vuosina 1982–187, ja hänestä tuli vuonna 1989 Salzburgin Mozarteumin vieraileva professori. Ricci vieraili lukuisia kertoja Suomessa vuodesta 1953 alkaen, ja hän kuului Sibelius-viulukilpailun tuomaristoon vuonna 1995.


title: Nikolai Bauman

text: Nikolai Ernestovitš Bauman (, , pseudonyymi Grach; 1873–1905), oli Venäjän vallankumouksellisia.


title: Nikolai Bauman

text: Bauman opiskeli eläinlääkäriksi. Hän alkoi työskennellä Venäjän sosiaalidemokraattisessa puolueessa Pietarissa 1890-luvulla. Hänet pidätettiin ja hän vietti 22 kuukautta Pietari-Paavalin linnoituksessa ja karkotettiin Vjatkan kuvernementtiin. Hän pakeni ulkomaille ja työskenteli "Iskrassa", mutta vieraili usein salaa Venäjällä. Hänet pidätettiin helmikuussa 1902 Voronežissa ja vangittiin Kiovaan, jossa hän pakeni vankilasta kymmenen muun toverinsa kanssa. Hän otti osaa toiseen RSDRP:n puoluekokoukseen ja toiseen vallankumouksellisten kokoukseen Genevessä. Hänet valittiin puolueen Moskovan komiteaan. Hänet pidätettiin uudelleen kesäkuussa 1904 Tagankan vankilaan. Poliittiset vangit vapautettiin lokakuun 1905 manifestilla, mutta tsaarin sotilaat surmasivat Baumanin pian sen jälkeen Moskovassa.


title: Nikolai Bauman

text: Moskovan teknillinen yliopisto N.E.Bauman on nimetty hänen mukaansa.


title: Luettelo Sisiliskon tähdistön tähdistä

text: Luettelo Sisiliskon tähdistön tähdistä:


title: Domi

text: Domi tarkoittaa seuraavia:


title: Andy McDonald

text: Andy McDonald (s. 25. elokuuta 1977 Strathroy, Ontario, Kanada) on uransa päättänyt kanadalainen jääkiekkoilija, pelipaikaltaan hyökkääjä, joka on nähty sekä laidoilla että keskushyökkääjänä.


title: Andy McDonald

text: McDonald pelasi lapsuutensa juniorisarjoissa ja alemmissa ammattilaissarjoissa, kunnes hän siirtyi varaamattomana Mighty Ducks of Anaheimiin. Ensimmäisen maalinsa hän teki Los Angeles Kingsiä vastaan 3. joulukuuta 2000.


title: Andy McDonald

text: Aivotärähdys vaikeutti McDonaldin ensimmäisiä kausia Anaheimissa. Hän katsoi sivusta, kun Anaheim pelasi mestaruudesta kaudella 2002–2003, häviten kuitenkin seitsemännessä ottelussa.


title: Andy McDonald

text: 19. tammikuuta 2007 McDonald pelasi ensimmäisen nsa korvaten loukkaantuneen Detroit Red Wingsin Henrik Zetterbergin. Ottelun taitoharjoituksissa McDonald oli nopein luistelija.


title: Andy McDonald

text: Kaudella 2006–2007 Anaheimin pelatessa toista kertaa Stanley Cupin finaalissa McDonald ei seurannut peliä sivusta, vaan oli yksi joukkueensa tärkeimmistä pelaajista Ducksin voittaessa mestaruuden. Hyökkäysketju Kunitz–McDonald–Selänne teki tasaisesti tehoja. McDonald teki muun muassa finaalisarjassa viisi maalia.


title: Andy McDonald

text: Anaheim myi McDonaldin St. Louis Bluesiin joulukuussa 2007 Doug Weightia, Michal Birneriä ja 7. kierroksen varausvuoroa vuoden vastaan. McDonald ilmoitti lopetavansa uransa 6. kesäkuuta 2013 aivotärähdysten takia.


title: Kaavain

text: Kaavain (eli malline, kaavalevy, luotta, sabloni tai sapluuna) on mallilevy, jonka ääriviivojen tai reikien mukaan kappale tai kuvio voidaan tehdä.


title: Kaavain

text: Tavallinen kaavaimen käyttötarkoitus on piirtäminen. Nykyisin kaavain on tehty useimmiten muovista; siinä on piirrettävän aiheen (esimerkiksi ruusun) ääriviivat. Asettamalla kaavain paperin päälle sen avulla voidaan piirtää aiheen ääriviivat. Piirtämisen aikana kaavain on pidettävä paikallaan. Jos se lipsuu, piirtovaihe ”menettää tasapainonsa”. Kaavaimella piirto on useimmiten helpompaa kuin piirtäminen mallista.


title: Kaavain

text: Silkkipainossa eli serigrafiassa käytetään myös sapluunaa, joka on kiinnitetty seulakankaalle. Sapluuna voidaan valmistaa leikkaamalla tai valottamalla suoraan seulakankaalle siveltyyn emulsioon. Painettaessa painoväri pääsee seulakankaan läpi painopinnalle vain niistä kohdista, joissa sapluunassa on aukko.


title: Kaavain

text: Teknisessä piirtämisessä käytettävät kaavaimet sisältävät valmiiksi oikeaan mittakaavaan mitoitettuja reikiä, joiden avulla aikaansaadaan haluttu symboli tai merkki.


title: Lepuski

text: Lepuski on ilmaislehti ja asukaslehti, jonka jakelualue kattaa Suur-Leppävaaran. Lehteä julkaisee Leppävaara-seura. Lehden päätoimittaja on Arja Salmi, ja vastaava päätoimittaja Pirjo Toivonen. Lehti ilmestyy myös digitaalisena, ja sen saa tilaamalla maksutta.


title: Lepuski

text: Lehti on alkanut ilmestyä 1993, ja sen kustantaja on vaihdellut. Se ilmestyy kolme-neljä kertaa vuodessa.


title: Viheri

text: Viheri on järvi Joutsan kunnan alueella Keski-Suomessa. Se on noin kuuden kilometrin pituinen ja enimmillään yli kilometrin levyinen. Järvi on lähes avointa vesialuetta. Siinä on vain muutamia pieniä saaria. Vedenpinnan korkeustaso on 93,8 metriä meren pinnan yläpuolella. Joutsan kunnan keskustaajama sijaitsee Viherin luoteispään länsipuolella.


title: Viheri

text: Viheri on osa Sysmän reittiä. Suontee laskee siihen koillisesta Viherinkosken kautta. Viherillä on kaksi erillistä lasku-uomaa. Yksi on Viherin luoteispään läheltä Joutsansalmeen laskeva Myllynkoski, joka laskee Rautaveteen, joka edelleen laskee Jääsjärveen. Toinen lähtee Viherin kaakkoispäästä ja laskee lyhyen joen ja Retisenlammen kautta Jääsjärven koilliskulmaan.


title: Luettelo Vaa’an tähdistön tähdistä

text: Luettelo Vaa'an tähdistön tähdistä:


title: A. J. McLean

text: Alexander James "A. J." McLean (s. 9. tammikuuta 1978 West Palm Beach, Florida) on yhdysvaltalainen muusikko, joka tunnetaan parhaiten Backstreet Boys -yhtyeestä. Hän on vierailevana artistina suomalaisen rap-artisti Redraman vuonna 2013 julkaistulla "Clouds" -kappaleella.


title: A. J. McLean

text: A.J. syntyi West Palm Beachilla, Floridassa, Denise Fernandezille ja Bob McLeanille. McLeanin vanhemmat erosivat ja hänen isänsä jätti perheen tämän ollessa vasta 4-vuotias. McLeanin äiti Denise ja hänen isovanhempansa Adolph ja Ursula Fernandez kasvattivat tämän. Vuonna 1990 hän muutti äitinsä kanssa Orlandoon, Floridaan keskittyäkseen näyttelemiseen ja laulamiseen. Monien Nickelodeonin ja Disneyn koe-esiintymisten jälkeen hän sai roolin Nickelodeonin "Welcome Freshmen" -ohjelmasta ja komediasta "Hi Honey, I'm Home!", missä hän esitti hahmoa nimeltä "Skunk".


title: A. J. McLean

text: Noustessaan kuuluisuuteen, A.J. tuli tunnetuksi Backstreet Boys-poikabändin tuhmana poikana ja kapinallisena. Vuonna 2001, muut bändin pojat ahdistuivat A.J.:n itsetuhoisesta käytöksestä. Seuratessaan ystäviensä neuvoja A.J. kirjoittautui vieroitukseen alkoholismin ja kokaiinin käytön takia heinäkuussa 2001 Black & Blue kiertueen aikana, mikä keskeytettiin väliaikaisesti. Oltuaan raitis melkein 2 vuotta, hän sortui jälleen. Nyt hän on ollut raittiina vuoden 2002 lokakuun 23:sta päivästä lähtien. Hänen äitinsä Denise kirjoitti kirjan Backstreet Mom vuosina 2003-2004, ja se kuvaili A.J.:n elämää ennen, jälkeen ja vieroituksen aikana.


title: A. J. McLean

text: 10. joulukuuta, 2003, A.J. ja Denise olivat The Oprah Winfrey Showssa puhumassa A.J.:n toipumisesta kliinisestä depressiosta, alkoholismista ja huumeiden käytöstä. Kevin Richardson, Brian Littrell, Howie Dorough ja Nick Carter yllättivät A.J.:n ilmestymällä ohjelmaan puhumaan heidän kokemuksistaan hänen addiktiossaan ja tarjoamaan tukensa hänen toipumiseensa. Tämä oli ensimmäinen kerta melkein kahteen vuoteen, kun kaikki viisi Backstreet Boys -jäsentä esiintyivät yhdessä.


title: A. J. McLean

text: 27. tammikuuta 2009, kerrottiin McLeanin sortuneen alkoholin käyttöön. "TMZ" kuvasi hänet ilmeisessä humalatilassa. Kyseisen videon takia A.J.:n silloinen tyttöystävä Wendy Rice erosi miehestä.


title: A. J. McLean

text: McLean loi itselleen "toisen minän", nimeltä Johnny No Name. Hän käytti nimeä silloin, kun ei esiintynyt muiden Backstreet Boys -jäsenien kanssa. Hahmossa on yhtäläisyyksiä McLeanin kanssa, esimerkiksi molemmilla on yksinhuoltajaäiti ja he ovat eläneet isovanhempiensa kanssa pieninä. Mutta on myös eroja - Johnny on ollut vankilassa, A.J. ei ole.


title: A. J. McLean

text: A.J. on esiintynyt silloin tällöin rock- ja metalliklubeilla ympäri New Yorkia käyttäen nimeä Johnny No Name. Hän perusti yhdistyksen, jota kutsutaan "JNN Foundation"iksi, joka kerää varoja diabeteksen tutkintaan. A.J. teki myös yhdeksän kaupungin kiertueen Johnny No Name:ina tukeakseen "VH1 Save the Music" -kampanjaa.


title: A. J. McLean

text: McLeanin alter ego oli alun perin nimetty Johnny Suede'ksi, mutta se oli sama kuin Brad Pittin hahmolla. Kun studio uhkasi haastaa McLeanin oikeuteen, hän muutti nimen Johnny No Name'ksi.


title: A. J. McLean

text: Maaliskuussa 2008 McLean esitti ensimmäiset kaksi sooloshow'taan (omana itsenään) "Anaheim House of Blues"issa ja "The Roxy"ssa Los Angelesissa. Show’hun sisältyi hänen omaa soolomateriaaliaa sekä sooloversion Backstreet Boys-hitistä "Incomplete". Soolokiertue jatkui läpi Euroopan touko- ja kesäkuussa, jatkeena Backstreet Boys'ien Unbreakable Tour -kiertueelle. Luodessaan sooloprojektiaan mcLean työskenteli OneRepublic-yhtyeen vokalistin Ryan Tedderin kanssa tuottajinaan Dan Muckala ja Kristian Lundin sekä entinen 'N Syncin jäsen JC Chasez.


title: A. J. McLean

text: 20. tammikuuta 2010 McLeanin ensimmäinen sooloalbumi, "Have It All" julkaistiin Japanissa. Yhdysvalloissa albumi ilmestyi loppukeväällä 2010.


title: A. J. McLean

text: Huhtikuussa 2002 A.J. vieraili "Static Shock" -piirretyn toisella tuotantokaudella. Myöhemmin hän esiintyi yhdessä Brian Littrellin ja tämän vaimon kanssa "Hollywood Squares" -ohjelmassa.


title: A. J. McLean

text: McLean on tapaillut muun muassa kuuden vuoden ajan Marisa Jacksonia, Backstreet Boysin entisen managerin Donna Wrightin tytärtä; Innosense-yhtyeen jäsentä Amanda Latonaa (1998-2000); ja Kaci Brownia (2005). Vuonna 2002 McLean oli kihloissa ex-lapsitähti Sarah Jo Martinin kanssa. Pari oli seurustellut vuodesta 2000 ja heidän oli määrä mennä naimisiin ystävänpäivänä 2003, mutta pari kuitenkin purki kihlauksen samana vuonna.


title: A. J. McLean

text: McLean myi Kalifornian Malibussa sijainneen talonsa joulukuussa 2006 ja tällä hetkellä hänellä on koti Los Angelesissa ja Floridan Orlandossa.


title: A. J. McLean

text: 9. tammikuuta 2010, 32-vuotis syntymäpäiväänsä Las Vegasissa viettäessään McLean kosi pitkäaikaista tyttöystäväänsä, Rochelle Deanna Karidista Hard Rock Hotelin "Wasted Space" -yökerhon lavalla. Huhun mukaan McLean osti sormuksen vain tunteja ennen julkista kosintaansa Hard Rock Hotelin koruliikkeestä. Parin hääpäivää ei ole vielä virallistettu.


title: Pirjo Rusanen

text: Pirjo Maija Rusanen (s. 18. joulukuuta 1940 Mikkeli) on kauppatieteiden maisteri, HTM-tilintarkastaja, suomalainen kansanedustaja, ministeri sekä Euroopan parlamentin jäsen.


title: Pirjo Rusanen

text: Rusanen toimi kansanedustajana vuosina 1983–1994. Hänet valittiin Mikkelin läänin vaalipiiristä ja hän oli jäsenenä Kokoomuksen eduskuntaryhmässä. Kansanedustajakaudellaan hän oli jäsenenä toisessa lakivaliokunnassa (1983–1984), liikennevaliokunnassa (1983–1984), suuressa valiokunnassa (1983–1986), valtiovarainvaliokunnassa (1991), eduskunnan valitsijamiehissä (1983–1986), eduskunnan palkkavaltuuskunnassa (1983–1990) ja eduskunnan tilintarkastajana (1984–1990).


title: Pirjo Rusanen

text: Ministerinä Rusanen toimi vuodet 1991–1995 ympäristöministeriössä ja hänelle kuuluivat asuntoasiat. Rusanen oli Euroopan parlamentin jäsenenä vuosina 1995–1996, jolloin eduskunta valitsi EU:n parlamentin suomalaisjäsenet ilman vaaleja. Valtiolliseen politiikkaan Rusanen on osallistunut myös toimimalla presidentin valitsijamiehenä vuosina 1982 ja 1988 eli viimeisissä pidetyissä valitsijamiesvaaleissa.


title: Pirjo Rusanen

text: Lisäksi Rusanen on osallistunut paikallispolitiikkaan, sillä hän oli Mikkelin kaupunginvaltuuston jäsen vuosina 1973–1995, josta vuodet 1982–1991 hän toimi valtuuston puheenjohtajana ja vuonna 1981 varapuheenjohtajana. Mikkelin kaupunginhallituksen jäsen hän oli vuosina 1972–1980.


title: Summer Wine

text: Summer Wine on yhdysvaltalaisen Lee Hazlewoodin säveltämä ja sanoittama kappale, jonka Hazlewood levytti Suzi Jane Hokomin kanssa vuonna 1966. Tunnetuksi se on tullut Nancy Sinatran ja Lee Hazlewoodin levyttämänä vuotta myöhemmin. Kappaleesta on sittemmin tehty useita cover-versioita. Anna Hanskin esittämä käännösiskelmä kappaleesta tunnetaan nimellä "Kotiviini" ja siihen on suomenkielisen tekstin tehnyt Jukka Alihanka.


title: Uuno Voutilainen

text: Uki Uuno Henrik Voutilainen (30. toukokuuta 1922 Kontiolahti – 6. maaliskuuta 2002 Mikkeli) oli SDP:n kansanedustaja vuosina 1962–1979 ja muun muassa talousvaliokunnan puheenjohtaja 1975–1979. Kansanedustajauransa jälkeen Voutilainen oli Mikkelin läänin maaherra vuosina 1979–1989.


title: Luettelo Valaskalan tähdistön tähdistä

text: Luettelo Valaskalan tähdistön tähdistä:


title: Luettelo Valaskalan tähdistön tähdistä

text: Taulukon sarakkeissa käytetyt lyhenteet:


title: Soittorasia

text: Soittorasia on pieni jousimekanismilla toimiva koje, joka soittaa tietyn sävelmän. Yleisin käyttötarkoitus lienee lasten nukuttamiseen tarkoitetuissa leluissa, mutta erilaiset soittorasiat ovat melko yleisiä myös koriste-esineinä. Ensimmäiset soittorasiat valmistettiin 1700-luvulla.


title: Soittorasia

text: Soittorasian pohjalla olevaa tekniikkaa, jossa sylinterissä olevat piikit tallentavat melodian, käytettiin sittemmin kutomakoneissa tallentamaan kuvioita. Tästä kehitettiin edelleen laitteet, joissa ohjelma tallennettiin reikäkorteille.


title: Bertta Leppälä

text: Bertta Leppälä, o.s. Pykälä (18. joulukuuta 1891 Helsinki – 6. kesäkuuta 1966 Askola) oli suomalainen poliitikko, joka toimi vuosina 1917–1921 Maalaisliiton kansanedustajana Viipurin läänin itäisestä vaalipiiristä. Bertan isä oli myös Maalaisliiton kansanedustaja Kalle Kustaa Pykälä


title: Bertta Leppälä

text: Bertta Pykälä meni vuonna 1919 naimisiin kansanedustaja Juhani Leppälän kanssa. Hänen oma muistelmateoksensa julkaistiin postuumisti vuonna 1969.


title: Tuotteen elinkaaren hallinta

text: Tuotteen elinkaaren hallinta, PLM (), pyrkii ohjelmistokokonaisuuksien avulla hallitsemaan kaikki tuotteeseen liittyvät tiedot ja suunnitteluprosessit. Ohjelmisto kerää kaikki tuotteeseen liittyvät tiedot yhteen tietojärjestelmään, koko toimintaketjun helposti saavutettavaksi. Järjestelmä tukee verkostoitumista: tuotetiedon hajautettua tuottamista, hallintaa, jakelua ja käyttöä.


title: Tuotteen elinkaaren hallinta

text: Elinkaarensa aikana tuote käy läpi eri vaiheita: määrittely, suunnittelu, tuotanto, huolto ja käytöstä poisto. Tuotteen elinkaaren hallinta (PLM) huolehtii tuotetietojen käytettävyydestä tuotteen elinkaaren kaikissa toiminnoissa ja toimintojen rajapinnoissa.


title: Tuotteen elinkaaren hallinta

text: PLM perustuu PDM- eli tuotetiedon hallinta -malliin, joita kehitettiin 1990-luvun alkupuolelta lähtien. Käytännössä yrityksissä on toteutettu PDM-järjestelmiä noin vuodesta 1995 lähtien. Ensimmäiset PLM-järjestelmät kehitettiin vuosina 1998–2000.


title: Tuotteen elinkaaren hallinta

text: PLM-järjestelmien avulla voidaan:


title: Tuotteen elinkaaren hallinta

text: PLM-järjestelmät integroivat kaikki tuotteen elinkaareen sisältyvät vaiheet koko yrityksen sisällä yhteen tietojärjestelmään. PDM, eli tuotetiedon hallinta on PLM-järjestelmän perusosa. PLM-järjestelmällä on yhteys yrityksen "tuotannonohjausjärjestelmiin" ja laitetasolla myös "tuotantokoneisiin". PLM-järjestelmä hakee tarvittavat tiedot "toiminnanohjausjärjestelmistä (ERP)", "alihankintaketjun hallintajärjestelmästä (SCM)" ja "asiakastietojärjestelmistä (CRM)", liittää ne tuotetietoihin ja toimittaa ne sen jälkeen koko yrityksen käyttöön. Näin tiedon keskipisteessä on nimenomaan itse tuote.


title: Tuotteen elinkaaren hallinta

text: Usein nykyisin pyritään suuri osa yrityksen toiminnoista hajauttamaan yrityksen sisällä tai ulkoistamaan. Tällöin tuotekehitys ja -suunnittelu, valmistuksen suunnittelu, valmistus ja tuotanto täytyy hajauttaa ajallisesti ja paikallisesti. PLM-järjestelmän avulla tämä hajautus voidaan tehdä käytännöllisesti katsoen kuinka laajalle tahansa. PLM-ohjelmistojen tavoite on integroida ja muuntaa eri toimijoiden sovellutukset keskenään yksiselitteiseksi sekä mahdollistaa ajan tasalla oleva tietojen siirto.


title: Tuotteen elinkaaren hallinta

text: PLM-ratkaisujen avulla yritykset voivat jakaa myös keskenään yleisiä liiketoimintaprosesseja ja tuotteeseen liittyvää yleistä tietämystä. Nykyisellään eri järjestelmien toimivuus ja tiedonsiirto eri yritysverkkojen välillä on usein ongelmallista, koska ne muodostuvat monien eri yritysten kehittämistä ohjelmistosovelluksista, eivätkä välttämättä toimi yhdessä. Järjestelmän avulla sopimusvalmistajat voidaan kuitenkin kytkeä suoraan päämiehen järjestelmään rajoitetuilla käyttöoikeuksilla, mikä lisää huomattavasti tuoteprojektien tehokkuutta sekä nopeutta.


title: Huehuetenango

text: Huehuetenango on kaupunki Guatemalan läntisellä ylängöllä. Se on samannimisen alueen pääkaupunki. Asukasluku on noin 90 000. Kaupungin etäisyys pääkaupungista Guatemalasta on 269 kilometriä.


title: Huehuetenango

text: Huehuetenangon perusti Gonzalo de Alvarado vuonna 1524 sen jälkeen kun espanjalaiset valloittivat mam-mayojen pääkaupungin Zaculeun. Huehuetenango tarkoittaa esi-isen paikkaa. Mam-intiaaneja asuu runsaasti alueella.


title: Huehuetenango

text: Entinen presidentti Efraín Ríos Montt on syntynyt Huehuetenangossa. Kaupunki on tärkeä kahvintuottaja.


title: Michael Levin

text: Michael Levin (s. 21. toukokuuta 1943) on yhdysvaltalainen filosofi, joka on kirjoittanut useita teoksia muun muassa tietoteoriasta, ihmisroduista, homoseksuaalisuudesta, eläinten oikeuksista ja tieteenfilosofiasta. Hän työskentelee professorina City University of New Yorkissa.


title: Michael Levin

text: Levin on arvostellut eräitä feministisiä ryhmiä ja väittänyt, että homoseksuaalisuus tekee ihmisen onnettomaksi, koska homoseksuaalit väärinkäyttävät ruumiinosiaan. Levin katsoo myös, että geeneillä on merkittävä osuus maailman eri kulttuurien syntymisessä. Hän on kirjoittanut useisiin libertaristisiin julkaisuihin, kuten Ludwig von Mises -instituutin lehteen "The Free Market" ja "The Journal of Libertarian Studies"iin.


title: Michael Levin

text: Levin on esittänyt, että länsimaiden tulisi tarvittaessa käyttää kidutusta esimerkiksi terroristeja vastaan. Hän on luennoinut useita kertoja yhdysvaltalaisen valkoista ylivaltaa kannattavan "American Renaissance"-lehden seminaareissa.


title: Luettelo Verkon tähdistön tähdistä

text:
Luettelo Verkon tähdistön tähdistä:
Taulukon sarakkeissa käytetyt lyhenteet:


title: Páros

text: Páros () on Kreikan saari, joka kuuluu Kykladien saariryhmään. Saaren pinta-ala on 196,308 neliökilometriä ja asukasluku 13 715 (vuonna 2011). Hallinnollisesti Páros kuuluu Pároksen kuntaan, Pároksen alueyksikköön ja Etelä-Egean saarten alueeseen. Saaren pääkaupunki on Paroikiá.


title: Páros

text:
Páros sijaitsee Välimereen kuuluvassa Egeanmeren keskiosissa. Kykladien suurimman saaren Náxoksen länsipuolella. Pároksen lounaispuolella lyhyen lauttamatkan päässä sijaitsee Antíparos. Pienempi Despotikó sijaitsee kauempana lounaassa.
Saaren korkein kohta on Léfkes (724 metriä).


title: Páros

text: Páros kuuluu hallinnollisesti Pároksen kuntaan, johon kuuluu myös pienempiä lähisaaria.


title: Páros

text: Saaren suurimmat asutukset ovat Paroikiá eli Pároksen kaupunki (4 326 asukasta), joka sijaitsee saaren länsirannikolla; sekä Náousa (2 468 asukasta), Alykí (657), Márpissa (582), Mármara (552) ja Léfkes (545). (Katso myös: Luettelo Pároksen kunnan kaupungeista ja kylistä.)


title: Páros

text:
Antiikin aikainen Paroksen poliksen eli kaupunkivaltion kaupunkikeskus sijaitsi nykyisen Paroikián kaupungin paikalla. Saarelta louhittiin arvostettua valkoista Paroksen marmoria, mikä oli tärkeä elinkeino ja tulonlähde saarelle. Paroksen marmori on poikkeuksellisen läpikuultavaa ja siksi kimmeltävän valkoista. Juuri paroslaista marmoria käytettiin lukuisiin tunnettuihin veistoksiin, kuten Milon Venus ja Samothraken Nike.
600-luvulla eaa. saarelaiset perustivat siirtokunnan Thásokselle. Persialaissodissa saari oli Persian vallan alla ja sen jälkeen Ateenan valtapiirissä ja mukana Deloksen meriliitossa.


title: Páros

text: Bysantin valtakunnan ajan jälkeen Pároksesta tuli osa Náxoksen herttuakuntaa. Turkkilaiset valtasivat saaren vuonna 1537. Vuosina 1770–1774 saari oli venäläisten miehittämä. Pároksesta tuli osa itsenäistynyttä Kreikkaa vuonna 1821.


title: Páros

text: Pároksen lähellä noin 2–3 kilometrin päässä saaren rannasta on kaksi karia, joita kutsutaan Pároksen porteiksi (Pórtes). 26. syyskuuta 2000 kello 22.12 autolautta "M/S Express Samina" törmäsi niihin ja upposi 50 minuuttia myöhemmin kello 23.02.


title: Páros

text: Pároksen nähtävyyksiä ovat Paroikián venetsialaisaikainen linna 1200-luvulta, Pároksen arkeologinen museo sekä Panagía Ekatontapylianín kirkko, joka on yksi Kreikan parhaiten säilyneistä bysanttilaisaikaisista kirkoista. Paroikián lähellä sijaitsevat Delionin eli Deloksen jumalten (Apollon, Artemis) pyhäkön sekä Asklepieionin ja Pythionin jäänteet. Antiikin aikaisten marmorilouhosten alue sijaitsee Paroikiásta itään lähellä Maráthin kylää. Saaren nähtävyyksiin kuuluu myös Petaloúdes (”Perhoset”) -niminen perhoslaakso.


title: Páros

text: Saaren pääsatama on Paroikiá. Sieltä on yhteys muun muassa Pireukseen sekä lähisaarille, kuten Náxokselle. Myös Náousasta on yhteyksiä muun muassa Náxokselle, Mýkonokselle ja Delokselle. Kolmas tärkeä satama on Poúnta, josta on yhteys Antíparokselle. Pároksen lentoasema, josta on lentoja Ateenaan, sijaitsee noin 10 kilometriä kaupungista etelälounaaseen.


title: Bryan Smolinski

text: Bryan Smolinski (s. 27. joulukuuta 1971 Toledo, Ohio, Yhdysvallat) on yhdysvaltalainen entinen NHL-jääkiekkoilija, joka pelasi keskushyökkääjänä.


title: Bryan Smolinski

text: Smolinski kasvoi Luoteis-Ohiossa pelaten Michiganin yliopiston joukkueessa, kunnes Boston Bruins varasi hänet NHL:ään vuonna 1990 varausnumerolla #21. Pian hänet kuitenkin vaihdettiin Pittsburgh Penguinsiin. Kauden jälkeen hän ei saanut seuran kanssa sopimusta aikaiseksi, ja hän palasi IHL-liigaan. Jo marraskuussa New York Islanders hankki Smolinskin riveihinsä.


title: Bryan Smolinski

text: Smolinski pelasi Islandersissa kolmen kauden ajan kunnes hän suuren kaupan seurauksena siirtyi Los Angeles Kingsiin.


title: Bryan Smolinski

text: Neljän kauden jälkeen Smolinski vaihdettiin Ottawa Senatorsiin. Smolinski on vaihtojen seurauksena piipahtanut myös Chicagossa ja Vancouverissa. Smolinski pelasi viimeisen kautensa NHL:ssä 2007–2008 Montreal Canadiensissa. NHL-uran kokonaissaldoksi muodostui 1056 runkosarjaottelua, joissa syntyi 274 maalia, 377 syöttöä ja 651 tehopistettä. Pudotuspelejä kertyi 123 ja tehopisteitä 23+29=52.


title: Bryan Smolinski

text: Uran kaksi viimeistä kautta hän pelasi IHL-sarjassa.


title: Juho Paksujalka

text: Juho Paksujalka (29. huhtikuuta 1883 Hiitola – 13. syyskuuta 1951 Anjala) oli suomalainen poliitikko. Hän istui Maalaisliiton kansanedustajana vuosina 1933–1935 ja 1939–1947, aluksi Viipurin läänin itäisestä vaalipiiristä, vuodesta 1945 Kymen läänin itäisestä vaalipiiristä.


title: Juho Paksujalka

text: Paksujalka syntyi luovutettuihin alueisiin kuuluvassa Hiitolan kunnassa vuonna 1883. Hänen vanhempansa olivat maanviljelijä Jaakko Paksujalka ja Maria Karvonen. Juho Paksujalka oli itsekin varsinaiselta ammatiltaan maanviljelijä ja työskenteli Hiitolassa, Artjärvellä sekä Anjalassa. Hän oli vuodesta 1905 naimisissa Hilma Maria Sinkkosen kanssa.


title: Juho Paksujalka

text: Juho Paksujalka oli presidentin valitsijamiehenä 1925, 1931, 1937, 1940 ja 1943. Hän toimi lisäksi Hiitolan kunnanvaltuuston puheenjohtajana.


Luettelo Vesikäärmeen tähdistön tähdistä kirkkausjärjsetyksessä:
Taulukon sarakkeissa käytetyt lyhenteet:


title: Oskari Partanen

text: Seth Oskari Partanen (31. elokuuta 1878 Sotkamo – 17. toukokuuta 1970 Sotkamo) oli Maalaisliiton kansanedustaja Oulun läänin eteläisestä vaalipiiristä vuonna 1914.


title: Oskari Partanen

text: Partanen syntyi Sotkamossa maanviljelijä Matti Partasen ja Reeta Vilhelmiina Heikkisen pojaksi. Hän oli vuodesta 1912 naimisissa Anna Kaisa Korhosen kanssa. Hän työskenteli maanviljelijänä Sotkamossa sekä Sotkamon kunnanvaltuuston puheenjohtajana.


title: Oskari Partanen

text: Partanen kuoli Sotkamossa 91-vuotiaana.


title: Päivi Nisula

text:
Päivi Kaarina Nisula (s. 5. kesäkuuta 1961 Turku) on suomalainen oopperalaulaja. Hän aloitti uransa mezzosopraanona, mutta on sittemmin siirtynyt laulamaan sopraanorooleja.
Nisula on suorittanut Sibelius-Akatemiassa musiikin maisterin tutkinnon ja lauludiplomin 1991.. Hän voitti Timo Mustakallio -laulukilpailun vuonna 1989 ja sai samana vuonna Lappeenrannan laulukilpailun 3. palkinnon. Nisula kiinnitettiin Suomen Kansallisoopperaan vuonna 1993. Hän toimi oopperan solistikunnan puheenjohtajana 1995-97. Hän opettaa laulua Sibelius-Akatemiassa. Suomen Oopperaliitto valitsi hänet vuoden oopperasolistiksi 1993, ja Libris-kannustuspalkinnon hän sai 2005. Hän toimi kansainvälisen Sibelius-laulukilpailun taiteellisena johtajana 2007.


title: Päivi Nisula

text: Päivi Nisulan rooleja.


title: Tuotetiedon hallinta

text: Tuotetiedon hallinta (PDM) () tarkoittaa ohjelmistoympäristöä, joilla hallitaan keskitetysti yrityksen tuotteisiin liittyvää tietoa ja tiedostoja. PDM on osa tuotteen elinkaaren hallintaa.


title: Tuotetiedon hallinta

text: Tyypillisesti järjestelmä koostuu yhdestä tai useammasta palvelimesta, joissa on palvelinohjelma ja tietokanta johon varsinainen tuotetieto on tallennettu. Tietokantaservereitä voi olla useita, ja ne voivat automaattisesti replikoida ja turvakopioida tietonsa. Laajimmillaan järjestelmät ovat globaaleja.


title: Tuotetiedon hallinta

text: Varsinaista PDM-ohjelmaa käytetään asiakaskoneilta joko erillisellä pääteohjelmalla, tai nykyisin yhä useammin Internet -selaimessa toimivalla ohjelmalla. PDM-järjestelmä voi olla myös suoraan "integroitu" ohjelmistoihin, joilla dokumentit tuotetaan, esimerkiksi CAD- ja toimisto-ohjelmiin. Tällöin PDM-ohjelmiston komennot voidaan antaa suoraan vaikkapa CAD-ohjelman sisältä.


title: Tuotetiedon hallinta

text: Tietokantoihin tallennettava tieto on tyypillisesti jollain suunnitteluohjelmalla luotuja tai muokattuja dokumentteja, kuten CAD-malleja, piirustuksia ja laskentatiedostoja, sekä näihin linkitettyjä dokumentteja, esimerkiksi testiraportteja, spesifikaatiota ja osanimikkeitä. Usein järjestelmään on sisäänrakennettu myös visualisointiominaisuus, jolloin koko työryhmä voi tarkastella dokumenttia vaikkei omaisikaan ohjelmaa millä kyseinen tiedosto on luotu. Tyypillisesti eri käyttäjät voivat lisätä myös "punakynämerkintöjä" visualisointi-ikkunassa tarkasteltuihin asiakirjoihin.


title: Tuotetiedon hallinta

text: PDM-järjestelmällä hallitaan myös dokumentteihin kuuluvaa metadataa, kuten tietoa siitä kuka on luonut dokumentin, kuka sitä on viimeksi muokannut ja mikä on dokumentin status; onko se esimerkiksi muokattavissa. Järjestelmä kontrolloi myös dokumenttien siirtoa tietokannasta käyttäjien koneelle () ja palauttamista (), ja pitää huolen dokumenttien eri versioista ja revisiomerkinnöistä.


title: Tuotetiedon hallinta

text: Ohjelma myös kontrolloi eri käyttäjien ja käyttäjäryhmien eri toimintojen käyttöoikeuksia kuhunkin tiedostoon. Usein käytettävissä on myös kulkukaavio, eli "flowchart"-moduuli tiedon automaattiseen kulkuun prosessissa ennalta määritetyn mallin mukaan.


title: Tuotetiedon hallinta

text: Järjestelmässä voidaan tehdä hallittavalle tuotteelle tuoterakenne eli kuvata eri alikokoonpanojen hierarkia pääkokoonpanoon nähden ja tuottaa tämän pohjalta osaluettelo (BOM, Bill of material). Järjestelmässä voi olla myös sisäänrakennettuna tuotekonfiguraattori jolla voidaan hallita hyvinkin monimutkaisia tuotemuunnoksia, eli variaatioita. Tämä mahdollistaa muun muassa tuotekustannusten laskemisen automaattisesti.


title: Tuotetiedon hallinta

text: Useimmilla merkittävillä CAD-valmistajilla on tuotevalikoimassaan myös PDM-järjestelmä, joka on suunniteltu toimimaan toimittajan suunnitteluohjelman kanssa. Tämän lisäksi markkinoilla on lukuisa joukko yleiskäyttöisiä PDM-järjestelmiä, jotka toimivat useiden ohjelmistojen tiedostojen kanssa.


title: Tuotetiedon hallinta

text: Suomessa yritysten eniten käyttämä PDM-järjestelmä vuonna 2011 oli CAD/CAM -yhdistyksen tekemän markkinatutkimuksen mukaan Modultekin Aton (Aton PDM ja SolidPDM). Muita tunnettuja PDM-järjestelmiä ovat muun muassa (SolidWorks) EPDM, Vertex (ohjelmisto) Flow (suomalainen), Econocap Engineering CISS Base (suomalainen), Enovia Smarteam, Enovia LCA, Enovia MatrixOne, Auric Evo (nyk Sovelia PLM), PTC Windchill PDMlink (multi CAD), Teamcenter engineering & enterprise ja PDMWorks. Näistä useat ovat ainakin laajennettavissa myös PLM- eli tuotteen elinkaaren hallintajärjestelmiksi.


title: Massiäyriäiset

text: Massiäyriäiset eli "halkoisjalkaiset" eli "mysidit" ("Mysida") ovat pieniä, yleensä alle parisenttisiä, katkarapua muistuttavia läpikuultavia äyriäisiä. Kuoriäyriäisiin kuuluvalle massiäyriäisten lahkolle on ominaista suora yksilönkehitys, jossa ei ole erillistä toukkavaihetta. Massiäyriäisten nimi viittaa naaraan keskiruumiin raajojen välissä olevaan silmiinpistävään, massimaiseen hautomataskuun (marsupio), jossa poikaset kehittyvät munista suoraan aikuisen kaltaisiksi äyriäisiksi.


title: Massiäyriäiset

text: Massiäyriäisillä on verkkosilmät, jotka ovat useimmiten tappien päässä kuten ravuilla tai katkaravuilla. Massiäyriäisten päätä ja keskiruumista myös peittää selkäkilpi ("carapax"); takaruumis on lihaksikas ja se päättyy uropodien ja päättökilven ("telson") muodostamaan pyrstöviuhkaan. Keskiruumiin jalat ovat kaksihaaraisia (halkoisjalat); tuntosarvet ovat usein kaksihaaraiset.


title: Massiäyriäiset

text: Massiäyriäisiä tunnetaan noin tuhat lajia, joista valtaosa on merieläimiä. Pohjois-Euroopan ja Pohjois-Amerikan järvissä elää kuitenkin merkittävä jäännemassiaisten lajiryhmä, johon kuuluu järvien ravintoverkossa tärkeitä lajeja (mm. jäännemassiainen "Mysis relicta"). Jotkut Mustanmeren alueen äyriäiset taas ovat hiljattain levittäytyneet tulokaslajeina Euroopan ja Pohjois-Amerikan sisävesiin ja Itämereen (esimerkiksi kaspianmassiainen).


title: Massiäyriäiset

text: Suomesta tunnetaan kahdeksan massiäyriäislajia, joista seitsemän elää Itämeressä, kaksi järvissä.


title: Massiäyriäiset

text: Massiäyriäisiä myydään akvaariokalojen ruoaksi. Tällöin niistä usein käytetään nimitystä Mysis, lajista riippumatta.


title: Paula Eenilä

text: Paula Taina Tellervo Eenilä (s. 15. helmikuuta 1936 Tampere) oli SDP:n kansanedustaja Turun läänin eteläisestä vaalipiiristä vuosina 1975–1986. Hän suoritti vuonna 1971 oikeustieteen kandidaatin tutkinnon Turun yliopistosta.


title: Paula Eenilä

text: Paula Eenilä oli Turun kaupunginvaltuuston jäsen vuosina 1972–1987 sekä presidentin valitsijamies 1978 ja 1982.


title: Paula Eenilä

text: Eenilä oli vuosina 1957–1981 naimisissa Jukka Paavali Eenilän kanssa. Heille syntyi tytär Anna-Kaisa Pauliina (1965) ja poika Jukka Joel Johannes (1968).


title: Helena Juntunen

text: Helena Maria Juntunen (s. 9. maaliskuuta 1976 Kiiminki) on suomalainen oopperalaulaja, äänialaltaan sopraano. Juntunen aloitti laulun opiskelun 15-vuotiaana Oulun konservatoriossa Airi Tokolan johdolla. Sibelius-Akatemiassa hän opiskeli vuodesta 1996 Anita Välkin johdolla. Hän on valmistunut musiikin maisteriksi.


title: Helena Juntunen

text: Juntunen voitti Timo Mustakallio -kilpailun vuonna 2000 ja Lappeenrannan laulukilpailut vuonna 2002. Vuonna 2006 Juntuselle myönnettiin Karita Mattila -palkinto. Juntunen on voittanut myös Tampereen oopperan Grand Prix'n ja osallistunut BBC Cardiff Singer of the World -kilpailuun.


title: Helena Juntunen

text: Juntunen on laulanut muun muassa Suomen Kansallisoopperassa ja Savonlinnan oopperajuhlilla.


title: Agua

text: Agua on tulivuori Guatemalassa Sacatepequezin alueella. Se on ehkä maan tunnetuin tulivuori, sillä se kohoaa Antiguan kaupungin lähistöllä; kaupungista on vaikea ottaa valokuvaa, jossa Agua ei näkyisi taustalla. Aguan korkeus on 3 760 metriä.


title: Agua

text: Vuoren rinteillä viljellään kahvia, hieman korkeammalla maissia ja ylärinteessä on metsää. Lähin kylä on Santa María de Jesus.


title: Agua

text: Tulivuoren nimi (’Vesi’) juontaa ylhäällä olevasta laguunista, joka valtavien rankkasateiden takia tulvi yli, ja vyöryvät vesimassat tuhosivat maan ensimmäisen pääkaupungin. Kaupunki tunnetaan nykyisin nimellä Ciudad Vieja (vanha kaupunki).


title: Agua

text: Intiaanit tuntevat vuoren nimellä El Gran Hunapú, (suuri Hunapú).


title: Vieno Simonen

text: Vieno Simonen (o.s. Vartiainen; 27. joulukuuta 1898 Peräseinäjoki – 20. kesäkuuta 1994 Pyhäselkä) oli maalaisliittolainen poliitikko ja pyhäselkäläinen maanviljelijä. Simonen oli Suomen ensimmäisiä naisministereitä.


title: Vieno Simonen

text: Vieno Simonen toimi II sosiaaliministerinä 1953 ja 1954, II maatalousministerinä 1956–1957 ja sosiaaliministerinä 1959–1962. Hän oli myös presidentin valitsijamiehenä vuosina 1950, 1956 ja 1962. Simonen osallistui muutenkin yhteiskunnalliseen toimintaan ja oli muun muassa Marttaliiton jäsen.


title: Vieno Simonen

text: Vieno Vartiainen syntyi Peräseinäjoella, jossa hänen isänsä oli kirkkoherrana. Isä kuoli Vienon ollessa kaksivuotias ja kuusilapsisen perheen nuorimmainen. Vuonna 1903, muutama vuosi isän kuoleman jälkeen, Vartiaisen perhe muutti Kuopioon lasten kouluun pääsyn turvaamiseksi. Lisäksi Kuopiossa asui perheen sukulaisia.


title: Vieno Simonen

text: Vienon isänisä kuoli vuonna 1908, ja perintönä Vartiaiset saivat kokonaispinta-alaltaan 30-hehtaarisen Vartiala-nimisen tilan, joka sijaitsi Kuopion lähellä Riistavedellä. Ensimmäisen isoisän kuoleman jälkeisen kesän Vartiaiset hoitivat maatilaa, mutta myivät sen myöhemmin.


title: Vieno Simonen

text: Vieno kävi Kuopion suomalaista tyttökoulua ja koulutyön ohella ompeli äitinsä kanssa koruompeleita kuopiolaisiin liikkeisiin. Vuonna 1914 Vieno pääsi koulusta ja suoritti sen jälkeen Kuopion Rouvasväen käsityökoulun.


title: Vieno Simonen

text: 16-vuotiaana Vieno Vartiainen pääsi perhetuttavan kautta Pulkkilaan apulaiseksi postiin. Täytettyään 18 vuotta hän pääsi harjoittelijaksi Kuopion postikonttoriin ja muutti takaisin kotiinsa. Kristinusko oli hänelle tärkeä jo nuoruudessa, ja Kuopiossa ollessaan hän osallistuikin äitinsä kanssa lähetystoimintaan.


title: Vieno Simonen

text: Vuoden 1918 syksyllä Vartiainen sai suoritettua harjoittelunsa loppuun ja työskenteli sen jälkeen postikonttorissa ensin Iisalmen Peltosalmella ja myöhemmin taas Pulkkilassa. Vuoden 1921 tammikuussa Vartiainen pääsi Helsinkiin postivirkamieskurssille, jonka päätyttyä kurssin johtaja määräsi hänet Hammaslahteen postitoimiston toimistoapulaiseksi.


title: Vieno Simonen

text: Vieno Vartiainen tapasi Hammaslahdessa maanviljelijä Oski Simosen ja meni tämän kanssa naimisiin 28. toukokuuta vuonna 1922.


title: Vieno Simonen

text: Oski Simonen oli kunnallispoliitikko ja hänestä tuli Pyhäselän kunnallislautakunnan ja huoltolautakunnan esimies. Kunnan asioita hoidettiin pääasiassa Simosten kotona Häyrylän talossa, ja Vieno toimi miehensä sihteerinä. Oski oli 1930-luvun alussa Maalaisliiton kansanedustajaehdokkaana, muttei päässyt eduskuntaan. Oski Simonen oli myös maltillinen suojeluskunnan paikallispäällikkö, joka ei esimerkiksi osallistunut Mäntsälän kapinaan.


title: Vieno Simonen

text: Vieno Simonen lopetti postityönsä nopeasti naimisiinmenon jälkeen ja alkoi hoitaa maatilaa Häyrylässä. Oski ja Vieno saivat seitsemän lasta.


title: Vieno Simonen

text: Oski Simonen sairastui sydänsairauteen ja alkoi opettaa Vienoa selviämään maatilan hoidosta ilman häntä. Oski kuoli 48-vuotiaana 14. maaliskuuta vuonna 1938. Hän ehti olla Vienon aviomiehenä kuusitoista vuotta.


title: Vieno Simonen

text: Simosten ei tarvinnut muuttaa sotien takia pois kodistaan, eikä kukaan Simosten lapsista ollut vielä palvelusiässä. Häyrylän talossa hoidettiin monia sodan aiheuttamia tehtäviä.


title: Vieno Simonen

text: Vieno Simonen osallistui sotien aikana sosiaaliseen huoltotyöhön ja diakoniatyöhön. Lisäksi hän oli mukana Vapaan Huollon ja Kansanavun työssä. Talvisodan loppuvaiheessa Vienolle myönnettiin Vapaudenristin II luokan ansiomitali elintarviketuotannon hyväksi tehdystä työstä.


title: Vieno Simonen

text: Oski Simosen kuoleman jälkeen Vieno toimi hänen tilallaan Pyhäselän kunnallispolitiikassa. Muuten Simonen ei ollut ollut erityisen innostunut politiikasta, eikä hän lähtenyt siihen oma-aloitteisesti mukaan. Hän kuitenkin tunsi yhteiskunnan epäkohdat omakohtaisesti.


title: Vieno Simonen

text: Maalaisliitto oli menettänyt yhden kansanedustajapaikan Kuopion itäisessä vaalipiirissä vuoden 1945 eduskuntavaaleissa. Puolue alkoi korjata tilannetta, ja erityistä huomiota keskitettiin Maalaisliiton naisten (nyk. keskustanaiset) toimintaan. Simonen auttoi paljon toiminnan järjestelyssä ja laajentamisessa, minkä seurauksena hänet valittiin Pohjois-Karjalan maakunnan Maalaisliiton naisten puheenjohtajaksi. Puheenjohtajana hän puhui paljon maatalouskysymyksistä omien kokemustensa pohjalta.


title: Vieno Simonen

text: Simonen valittiin Pohjois-Karjalan vaalipiiristä Maalaisliiton kansanedustajaksi vuoden 1948 eduskuntavaaleissa.


title: Vieno Simonen

text: Suuri osa Simosen aloitteista koski hänen kotiseutuaan Pohjois-Karjalaa. Hän keskittyi myös maanviljelyä ja naisia koskeviin asioihin. Simosen aloitteesta esimerkiksi pellavan luovutuspakko lopetettiin – luovutuspakon aikaan maatilojen oli pitänyt myydä kolmasosa kasvattamastaan pellavasta yleiseen käyttöön. Lisäksi Simonen oli huolissaan huono-osaisten lasten koulutuksesta.


title: Vieno Simonen

text: Vuonna 1951 Vieno Simonen teki hylkäysesityksen hallituksen ehdotuksesta nostaa kansanedustajien palkkaa. Simosen esitys sai kannatusta, ja palkankorotusehdotus hylättiin äänestyksessä.


title: Vieno Simonen

text: Simonen sai kansanedustajakautenaan kritiikkiä oman puolueensa päämieheltä. Vuonna 1949 silloinen pääministeri Urho Kekkonen moitti Simosta budjetin sekoittamisesta. Budjetti oli jo tarkkaan mitoitettu, kun Simosen aloite 915 000 markkaa (n. 36 000 euroa vuoden 2011 rahassa) maksavan puhelintoimipaikan perustamisesta Juuan Timovaaraan meni läpi.


title: Vieno Simonen

text: Vuonna 1953 Vieno Simonen valittiin toiseksi sosiaaliministeriksi Kekkosen neljänteen hallitukseen. Suomen taloudellinen tilanne oli vaikea, joten hallituksen piti ruveta säästökeinoihin. Hallituksen luoma budjetti nimettiinkin ”Niukkas-budjetiksi” silloisen valtiovarainministeri Juho Niukkasen mukaan. Kekkosen neljäs hallitus kaatui säästötoimien takia runsaan viiden kuukauden toimikauden jälkeen.


title: Vieno Simonen

text: Simosen osa säästötoimissa oli lapsilisän kaventaminen ja hän vastahakoisesti hyväksyi sitä koskevan luonnoksen. Simonen piti lapsilisää hyvänä, mutta oli sitä mieltä, että jossakin täytyi säästää. Ehdotus sai erittäin voimakasta vastustusta eduskunnassa: Kokoomusta lukuun ottamatta kaikki eduskuntaryhmät tyrmäsivät kaventamisehdotukset.


title: Vieno Simonen

text: Simonen keskusteli lapsilisästä myös ulkomailla. Heti hallituskauden alussa hän matkusti Islantiin, jossa oli pohjoismaiden sosiaaliministereiden kokous. Kokouksen tavoite oli yhdenmukaistaa lapsilisää siten, että jos pohjoismainen perhe muuttaisi työn takia tilapäisesti toiseen pohjoismaahan, asuinmaa maksaisi perheelle lapsilisää.


title: Vieno Simonen

text: Vieno Simosesta tuli sosiaaliministeri Törngrenin hallitukseen 5. toukokuuta 1954. Edellisen hallituksen lailla myös Törngrenin hallituksen toimikausi oli lyhyt, vain 168 päivää.


title: Vieno Simonen

text: Lapsilisäkysymys oli tärkeä myös tämän hallituksen valtakautena. Kansanedustajien mielestä lapsilisä oli jäänyt hintatason kehityksestä jälkeen ja sitä piti korottaa. Sosiaaliministeri Simonen lupasi hallituksen järjestävän lapsiperheiden toimeentulon lapsilisän ja muiden tukien avulla.


title: Vieno Simonen

text: Simonen valittiin toiseksi maatalousministeriksi Fagerholmin toiseen hallitukseen 3. maaliskuuta 1956. Simoselle kuuluivat ministeriössä maa- ja kotitaloudellisia oppilaitoksia koskevat asiat. Maatalousministerin posti oli Simoselle mielenkiintoinen – olihan hän itse maanviljelijä ja maatalon emäntä.


title: Vieno Simonen

text: Simonen vastasi myös kalastusasioista. Hänen ministerikautenaan järjestettiin Suomessa kalastuskongressi, johon kaikki pohjoismaiden kalastusministerit osallistuivat.


title: Vieno Simonen

text: Vuoden 1956 kansanedustajat kyselivät maatalousministeriltä erityisen paljon metsästys- ja kalastusasioista sekä tekivät parannusehdotuksia näitä asioita koskeviin lakeihin. Kyseltiin esimerkiksi eräpoliisien asemasta sekä Suomenlahden rannikkoalueiden kalastajien mahdollisuuksista kalastaa merirajan taakse jääneillä vesillä. Lisäksi Ruotsalainen kansanpuolue oli huolissaan saaristolaisten hädästä, joka johtui kalastuksen epäonnistumisesta. Ulkosaaristolaisille luvattiin ensihätään vähäkorkoisia lainoja.


title: Vieno Simonen

text: Fagerholm jätti hallituksen eropyynnön hävittyään täpärästi SDP:n puheenjohtajuusvaalin Väinö Tannerille.


title: Vieno Simonen

text: Vieno Simosesta tuli ensimmäinen sosiaaliministeri Sukselaisen toiseen hallitukseen.


title: Vieno Simonen

text: Sukselaisen hallituksen aikaan kansanedustajia huolettivat sopimattomat rangaistustoimenpiteet koulukodeissa. Sosiaaliministeriä koskivat myös lukuisat kyselyt huoneenvuokraamisesta. Lisäksi vuokraamiseen liittyviin lakeihin ehdotettiin korjauksia.


title: Vieno Simonen

text: Heinäkuussa 1961 pääministeri Sukselaisen täytyi erota hallituksesta Kelan johdon tekemän virkavirheen takia. Vieno Simonen sekä kuusi muuta ministeriä säilyttivät paikkansa ja jatkoivat seuraavassa hallituksessa.


title: Vieno Simonen

text: Hallituksen uudeksi pääministeriksi tuli Martti Miettunen. Miettusen hallitus teki seuraavan vuoden budjettia ja yritti auttaa Suomen heikoimmin menestyviä alueita.


title: Vieno Simonen

text: Vieno Simonen ei enää asettunut ehdolle vuoden 1962 eduskuntavaaleihin.


title: Maurice de Broglie

text: Louis-César-Victor-Maurice, Broglien kuudes herttua (27. huhtikuuta 1875, Pariisi – 14. heinäkuuta 1960, Neuilly-sur-Seine), oli ranskalainen fyysikko sekä Ranskan akatemian jäsen.


title: Maurice de Broglie

text: Hänestä tuli isänsä Victor de Broglien jälkeen kuudes Broglien herttua vuonna 1906. Hänen veljensä, joka oli fyysikko ja Nobelin palkinnon saaja Louis de Broglie seurasi häntä Broglien seitsemäntenä herttuana.


title: Maurice de Broglie

text: Vuonna 1901 Maurice de Broglie avioitui Pariisissa "Camille Bernou de Rochetailléen" (1888–1966) kanssa. Avioliitosta syntyi vain yksi tytär, joka kuoli jo kuuden vuoden ikäisenä. Näin arvonimi periytyi siis hänen veljelleen.


title: Maurice de Broglie

text: M. de Broglie valmistui Ranskan kansallisesta merisotakoulusta ja vietti valmistumisensa jälkeen seitsemän vuotta tykkiveneessä palvellen Bizertessä Tunisiassa sekä Välimeren laivastossa. Palveluksensa aikana hän kiinnostui fysiikasta ja aloitti tieteellisen tutkimustyön, joka keskittyi erityisesti sähkömagnetismiin. Hän petti sukunsa toiveet sotilasurasta ja erosi laivastosta vuonna 1904 aloittaakseen tieteellisen uransa. Hän opiskeli Paul Langevin johdolla Collège de Francessa Pariisissa ja väitteli tohtoriksi vuonna 1908.


title: Maurice de Broglie

text: Broglie saavutti tuloksia röntgendiffraktion sekä spektroskopian tutkimuksessa. Ensimmäisen maailmansodan aikana hän työskenteli laivaston radioyhteyksien kehittämisen parissa. Sodan jälkeen hän jatkoi työskentelyään kotiin perustetussa tasokkaassa laboratoriossa. Hän ajoittain työskenteli myös nuoremman veljensä Louis de Broglien kanssa. Pikkuveli seurasi hänen fysiikan tutkimuksiaan ja vuonna 1921 he julkaisivat yhteisen tutkimuksenkin. Veljeksistä Louis oli enemmän suuntautunut fysiikan teoriaan, kun taas Maurice oli kokeellisen fysiikan vankkumaton kannattaja ja tekijä.


title: Maurice de Broglie

text: Maurice de Broglie valittiin Ranskan tiedeakatemian jäseneksi vuonna 1924 ja vuonna 1934 hänet valittiin istuimelle 35 Ranskan akatemiaan ja hän korvasi edesmenneen "Pierre de La Gorcen". Hänen suureksi kunniakseen tuli toivottaa tervetulopuheessaan akatemian uudeksi jäseneksi vuonna 1944 valittu pikkuveljensä Louis de Broglie. Tämä oli Ranskan akatemian historiassakin harvinainen tapaus, kaksi veljestä sen jäseninä. Ennen tätä suurta tapahtumaa hänet oli valittu 23. toukokuuta 1940 Royal Society of Londonin jäseneksi.


title: Luettelo Vesimiehen tähdistön tähdistä

text: Luettelo Vesimiehen tähdistön tähdistä:


title: Kusti Eskola

text: Kustaa Oskari (Kusti) Eskola (19. elokuuta 1911 Sievi – 20. heinäkuuta 2003) oli suomalainen poliitikko.


title: Kusti Eskola

text: Eskola istui Maalaisliiton kansanedustajana Oulun läänin vaalipiiristä vuosina 1945–1961. Hän sai maanviljelysneuvoksen arvon 1967.


title: Kusti Eskola

text: Eskola meni vuonna 1936 naimisiin Elsa Loviisa Kaskelan kanssa, ja hänellä oli vuonna 1948 syntynyt tytär Raija.


title: Lilli Paasikivi

text: Lilli Katriina Paasikivi-Ilves (s. 22. heinäkuuta 1965 Imatra) on suomalainen oopperalaulaja (mezzosopraano). Hän on ollut vuodesta 2013 Suomen Kansallisoopperan taiteellinen johtaja.


title: Lilli Paasikivi

text: Paasikivi on suorittanut Tukholman musiikkikorkeakoulussa lauludiplomin 1992 ja opiskellut Lontoossa Royal College of Musicin oopperakoulutuksessa 1994. Paasikivi osallistui Lappeenrannan yksinlaulukilpailuihin vuonna 1992, Mirjam Helin -laulukilpailuun 1994. Hän sai kiinnityksen Suomen kansallisoopperaan vuonna 1998.


title: Lilli Paasikivi

text: Lilli Paasikivi on esiintynyt muun muassa Berliinin, Lontoon, Los Angelesin, Münchenin ja New Yorkin filharmonikoiden sekä Cincinnatin, Lontoon ja Toronton sinfoniaorkestereiden solistina. Pariisin Châtelet-teatterissa hän lauloi Kaija Saariahon "Kaukainen rakkaus" -oopperassa ja Aix-en-Provencen musiikkijuhlilla hän esiintyi Toshio Hosokawan "Hanjo"-oopperan kantaesityksessä. Kaudella 2007–2008 Paasikivi esiintyi Kansallisoopperan Carmen-produktion nimiroolissa ja hän lauloi ensi kertaa Lontoon Proms-konserttisarjassa, Wienin Musikvereinissa sekä Oslon filharmonikoiden ja Melbournen sinfoniaorkesterin solistina.


title: Lilli Paasikivi

text: Paasikivi on nimitetty Suomen Kansallisoopperan taiteelliseksi johtajaksi 1. elokuuta 2013 alkaen. Kausi jatkuu vuoteen 2023.


title: Lilli Paasikivi

text: Paasikivi on naimisissa viulisti Jaakko Ilveksen kanssa.


title: Lilli Paasikivi

text: Paasikivi sai Pro Finlandia -mitalin vuonna 2008.


title: Lilja (patsas)

text: Liljan patsas on Wäinö Aaltosen tekemä punagraniittinen patsas Turussa, Runeberginpuistossa Auransillan kupeessa. Se esittää alastonta naista ja Turun vaakunakukkaa liljaa. Patsas on hankittu sinne vuonna 1927 ja se oli Turun kaupungin ensimmäinen julkinen taidehankinta.


title: Lilja (patsas)

text: Nykyisin Lilja-patsas on keskeisessä osassa vapun vietossa Turussa. Patsas sai ylioppilaslakin päähänsä ensi kertaa keväällä 1929, kun turkulaiset ylioppilaat päättivät, että myös Turkuun tarvitaan Mantan lakitusta vastaava perinne. Patsaan pesemisen vappukuntoon aloitti kuitenkin vasta Turun yliopiston varsinaissuomalainen osakunta 1960-luvun lopulla.


title: Lilja (patsas)

text: Liljan patsasta kutsutaan toisinaan myös nimellä Turun Lilja.


title: Mudra

text: Mudra tarkoittaa myös sormijoogaa, eli erilaisia liikkeitä sormilla joiden aikana rentoudutaan ja tyhjennetään mieli etenkin kaikesta stressaavasta.


Luettelo Yksisarvisen tähdistön tähdistä


text: Taulukon sarakkeissa käytetyt lyhenteet:


title: Staava Haavelinna

text: Staava Haavelinna (Gustava Ahlfors; 1. heinäkuuta 1866 Kuhmalahti – 3. lokakuuta 1953) oli suomalainen näyttelijä ja Tampereen Työväen Teatterin voimahahmo 1900-luvun alkupuoliskolla. Hän tuli tunnetuksi "surumielisten tyttöjen" rooleistaan ja laajensi myöhemmin urallaan ilmaisuaan myös komedian puolelle. Haavelinna piti luonnollisesta, yksilöllisestä ilmaisusta ja hiljaisesta huumorista.


title: Staava Haavelinna

text: Staava Haavelinnan näyttämöura alkoi harrastuspohjalta 1880-luvun lopulla. Seuraavalla vuosikymmenellä hän oli mukana Kosti Elon johtamassa näytelmäseurassa. Vuonna 1895 Haavelinna tulkitsi Aleksis Kiven "Margaretan" työväenyhdistyksen iltamissa. Taiteenpalo ajoi hänet vaarantamaan palkkatyönsä, komean roolipuvun hän hankki omalla kustannuksellaan, kuten silloin ja vielä myöhemminkin oli tapana. Haavelinna oli mukana Tampereen Työväen Teatterissa sen alusta asti. Teatterin avausnäytelmässä "Anna Liisa" 27. syyskuuta 1901 Haavelinna, tuolloin vielä Gustava Ahlfors, tulkitsi nimiosan. Aurora Aspegren tuli kyynelsilmin kiittämään häntä esityksen jälkeen. Haavelinna olisi saanut kiinnityksen teatteriin heti, mutta hänellä oli työpaikka tehtaassa ja ikääntynyt äiti hoidettavanaan. TTT:n vakituiseen henkilökuntaan Staava Haavelinna liittyi 1919. Paitsi näyttelijäntyössä, hän toimi myös teatterin puvustonhoitajana.


title: Staava Haavelinna

text: Syksyllä 1922 Haavelinnalla oli merkittävä osa vuokraemäntänä Gustav Essmanin näytelmässä "Magdalena". TTT:n 25-vuotisjuhlassa vuonna 1926 hän sai Kusti Salan ohella huomionosoituksen TTT:n vanhimpana näyttelijänä. 40-vuotistaiteilijajuhlassaan Haavelinna tulkitsi Karoliinan roolin näytelmässä "Tohvelisankarin rouva". Juhlitun näyttelijättären ansioiksi mainittiin uskollisuus ihanteille ja työlle sekä kaunis vaatimattomuus. 1930-luvulla Haavelinna sai lähinnä sivuosia iäkkäiden naisten rooleissa. 45-vuotistaiteilijajuhlassaan hän tulkitsi Miina Salokanteleen osan Maria Jotunin näytelmässä "Miehen kylkiluu". Näyttelemisen tyyli oli muuttunut erilaisten suuntausten mukana, mutta Haavelinnan mukaan yleisö oli pitkin vuosikymmenten ollut herkän vastaanottavainen romantiikan nälässään. Vuonna 1938 hän oli Suomen vanhin aktiivinäyttelijä, sillä uraa oli takana jo puoli vuosisataa. Suomessa vain kaksi näyttelijää oli saavuttanut merkkipaalun ennen häntä.


title: Staava Haavelinna

text: Haavelinnan ura jatkui 1940-luvulla. Täyttäessään 80 vuotta toukokuussa 1946 hän näytteli jälleen Miinan osan "Miehen kylkiluussa". Ikääntyneen näyttelijättären suoriutumista epäiltiin, mutta Haavelinna osoitti vielä kerran taiteellisen luomisvoimansa. Suosionosoitukset olivat valtavat. Rauni Luoma - Haavelinnan entinen pukuhuonetoveri - ja Leo Riuttu toivat Suomen Näyttelijäliiton onnittelut vanhimmalle jäsenelleen. Haavelinnalle ilmoitettiin samassa tilaisuudessa, että hänelle oli myönnetty Pro Finlandia -mitali — toinen lajissaan. Ensimmäisen Pro Finlandian oli saanut näyttelijä-teatterinjohtaja Mia Backman edellisvuonna. Haavelinna kuului TTT:n henkilöluetteloon kuolemaansa asti, vaikkei enää 1950-luvulla noussut näyttämölle.


title: Staava Haavelinna

text: Haavelinna oli mukana vain yhdessä elokuvassa, joten hänen näyttelijäntyötään ei juuri ole taltioitunut jälkipolville. Kesällä 1938 Roland af Hällström ohjasi elokuvan "Paimen, piika ja emäntä". Elokuvassa nähdään Haavelinnan lisäksi lähes koko sen aikainen TTT:n näyttelijäkunta. Televisiossa Hällströmin elokuva esitettiin vuonna 1990.


title: Pjotr Stšastlivyi

text: Pjotr Stšastlivyi (, s. 18. huhtikuuta 1979 Vihorevka, Venäjän SFNT, Neuvostoliitto) on venäläinen jääkiekkoilija, pelipaikaltaan hyökkääjä. Hän edustaa seuratasolla VHL-liigassa pelaavaa Metallurg Novokuznetskia.


title: Pjotr Stšastlivyi

text: Ottawa Senators varasi Stšastlivyin NHL:ään vuoden 1998 varaustilaisuuden neljännellä kierroksella numerolla 101. Kaudet 1997–1999 hän pelasi Torpedo Jaroslavlissa ennen siirtymistään Pohjois-Amerikkaan kaudeksi 1999–2000. Siellä hän aloitti pelit Senatorsin IHL-farmiseura Grand Rapids Griffinsissä, mutta nousi kauden aikana myös Senatorsin riveihin. Helmikuussa 2004 Stšastlivyi siirtyi Mighty Ducks of Anaheimiin vaihdossa Todd Simpsoniin. NHL-urallaan hän pelasi yhteensä 129 ottelua, joissa teki 18 maalia ja antoi 22 maalisyöttöä.


title: Pjotr Stšastlivyi

text: Kauden 2003–2004 jälkeen Stšastlivyi palasi Venäjälle ja Lokomotiviksi nimensä vaihtaneeseen entiseen seuraansa. Himikiin hän siirtyi kaudeksi 2006–2007. Kaudeksi 2007–2008 Stšastlivyi siirtyi TsSKA Moskovaan, josta hän siirtyi tammikuussa 2010 Salavat Julajev Ufaan.


title: Pjotr Stšastlivyi

text: Vuoden 2007 maailmanmestaruuskilpailuissa Stšastlivyi toimi Venäjän maajoukkueen kapteenina.


title: Yoshitaka Amano

text: Yoshitaka Amano (, s. 28. heinäkuuta 1952) on japanilainen taiteilija, joka tunnetaan parhaiten hahmo- ja logosuunnittelustaan "Final Fantasy" -pelisarjan parissa. Amanon muita töitä ovat hänen moniin romaaneihin ja anime-elokuviin tekemänsä kuvitukset.


title: Yoshitaka Amano

text: Shizuokassa, Shizuokan prefektuurin pääkaupungissa syntynyt Amano käytti nuorena runsaasti aikaa piirtämiseen, minkä mahdollistivat hänen veljensä hankkimat suuret paperikääreet. 14-vuotiaana hän alkoi työskennellä animea tuottavassa Tatsunoko Productionsissa. Ensimmäisen yhtiön asuntolassa viettämänsä vuoden hän käytti harjoittelemiseen, ja ryhtyi sen jälkeen suunnittelemaan hahmoja sarjoihin "Time Bokan", "Gatchaman" ja "Tekkaman". Oltuaan Tatsunokon työllistämä 15 vuoden ajan Amano päätti irtisanoutua ja jatkaa työtään vailla vakituista työsuhdetta. Syyksi hän ilmoitti sen, että hän kykeni nyt toteuttamaan luovuttaan paremmin.


title: Yoshitaka Amano

text: 1980-luvun alussa Amano kuvitti kaksi Hideyuki Kikuchin vuonna 1983 julkaistua romaania, "Demon City Shinjukun" ja ensimmäisen "Vampire Hunter D" -kirjan. Kumpikin sovitettiin myöhemmin animaatioelokuviksi, ja Amano toimi näistä jälkimmäisen hahmosuunnittelijana. Hän teki yhteistyötä myös monen muun kirjailijan kanssa, tuloksena lähes 20 romaania. 1984 ilmestyi ensimmäinen Amanon fantasia-aiheisia maalauksia sisältävä kokoelma, "Maten".


title: Yoshitaka Amano

text: 1987 Amano aloitti työskentelynsä videopelien parissa, kun hänelle tarjoutui konseptitaiteilijan paikka Squarellä, joka tarvitsi hahmo- ja hirviösuunnittelijaa "Final Fantasyksi" nimetylle projektilleen. Vaikka pelin kuviteltiin jo nimensäkin puolesta jäävän vararikon uhkaaman Squaren viimeiseksi, sai se osakseen yllättävän hyvän vastaanoton ja takasi sekä hyvän pohjan edelleen tuotettaville jatko-osille että Amanon osallistumisen seuraavienkin "Final Fantasy" -pelien suunnitteluun. Kuudennen osan jälkeen hän ei toiminut enää hahmojen pääsuunnittelijana, mutta luonnosteli silti tunnuksen kaikille sarjan peleille. "Final Fantasyn" lisäksi hän suunnitteli hahmoja ja kansikuvia Kure Software Kouboun peleille, esimerkkinä "First Queen" -sarja.


title: Yoshitaka Amano

text: Amano osallistui jälleen "Vampire Hunter D" -sarjan tekoon vuonna 2000, kun hän suunnitteli hahmoja "" -animaatioon. Samana vuonna hän kuvitti Neil Gaimanin kirjoittaman "" -lyhytromaanin, jonka arvosteluissa kiiteltiin sekä Gaimanin luomaa tarinaa että Amanon maalauksia. "The Dream Hunters" voitti myös Bram Stokerin palkinnon ja pääsi ehdolle Hugo-palkinnon saajaksi. Vuotta myöhemmin Amano sai mahdollisuuden toimia myös sarjakuvataiteilijana Greg Ruckan käsikirjoittamassa ja Marvel Comicsin julkaisemassa " issä".


title: Yoshitaka Amano

text: Vuonna 2006 Amano palkattiin suunnittelijaksi "Final Fantasy XIII" -peliin.


title: Luettelo Kärpäsen tähdistön tähdistä

text: Luettelo Kärpäsen tähdistön tähdistä


title: Sandra Lehtinen

text: Aleksandra (Sandra) Lehtinen, o.s. Reinholdsson (1. heinäkuuta 1873 Parikkala – 5. syyskuuta 1954 Helsinki) oli SDP:n kansanedustaja Hämeen läänin pohjoisesta vaalipiiristä vuosina 1907–1909. Hänen aviopuolisonsa oli kansanedustaja Jussi Lehtinen, jonka kanssa hän meni naimisiin vuonna 1907 ajan oloon harvinaisella siviilivihkimisellä.


title: Sandra Lehtinen

text: Lehtinen toimi vuoteen 1903 saakka palvelijana ja ompelijana Helsingissä ja Oulussa, sen jälkeen sosiaalidemokraattisen puolueen puhujana, agitaattorina ja järjestäjänä. Häntä pidettiin vuosina 1929–1932 vankina poliittisista syistä.


title: Sandra Lehtinen

text: Lehtinen vietti vuodet 1933–1945 Neuvostoliitossa ja kuoli Helsingissä 81-vuotiaana.


title: Yhdysvaltain kansallisorkesteri

text: Yhdysvaltain kansallisorkesteri (, tunnetaan myös lyhenteellä NSO) perustettiin vuonna 1931. Sen kotipaikka on Yhdysvaltojen pääkaupunki Washington ja kotisali John F. Kennedy Center for the Performing Arts. Orkesterin musiikillinen johtaja on vuodesta 2017 ollut italialainen kapellimestari Gianandrea Noseda.


title: Johanna Rusanen-Kartano

text: Katri Johanna Rusanen-Kartano (aik. Rusanen-Kuhlman; s. 30. heinäkuuta 1971 Kuopio) on suomalainen oopperalaulaja (sopraano).


title: Johanna Rusanen-Kartano

text: Rusanen on laulanut eri oopperoissa muun muassa Savonlinnan oopperajuhlilla, Kansallisoopperassa, Berliinissä, Moskovan Bolšoi-teatterissa sekä Oulussa ja Kuopiossa. Oopperaroolien lisäksi hän on antanut konsertteja ja esiintynyt monenlaisten orkesterien solistina Leningrad Cowboysia myöten.


title: Johanna Rusanen-Kartano

text: Rusanen voitti vuonna 1995 Timo Mustakallio -laulukilpailun ja jakoi vuonna 1996 Lappeenrannan valtakunnallisten laulukilpailujen naisten sarjan ykköstilan Camilla Nylundin kanssa. Rusanen sai Karita Mattila -palkinnon vuonna 2001.


title: Johanna Rusanen-Kartano

text: Rusanen-Kartanon veli on oopperalaulaja Ville Rusanen. Hänen puolisonsa on Antti-Pekka Kartano.


title: Luettelo Kyyhkysen tähdistön tähdistä

text: Luettelo Kyyhkysen tähdistön tähdistä:


title: Armas Leinonen

text: Armas Leinonen (28. joulukuuta 1900 Oulu – 29. toukokuuta 1985 Oulu) oli suomalainen poliitikko ja opettaja. Hän oli Kansanpuolueen (1952–1965) ja Liberaalisen kansanpuolueen (1965–1969) kansanedustaja Oulun läänin vaalipiiristä. Koulutukseltaan Leinonen oli kansakoulunopettaja, ja hän hoiti opettajanvirkaa Oulussa vuosina 1924–1967. Myös hänen puolisonsa Venla o.s. Toivonen oli kansakoulunopettaja.


title: Armas Leinonen

text: Leinonen oli presidentin valitsijamiehenä vuosina 1950 ja 1962. Hän sai opetusneuvoksen arvon vuonna 1966.


title: Armas Leinonen

text: Leinonen oli vanhoillislestadiolaisten "Lasten Siionin" toimittaja ja SRK:n puheenjohtaja. Leinonen liittyi vuoden 1960 hajaannuksessa elämänsanalaisiin mutta ”teki parannuksen” takaisin vanhoillislestadiolaisuuteen sairasvuoteellaan 1980-luvulla vähän ennen kuolemaansa.


title: Camilla Nylund

text: Camilla Nylund (s. 11. kesäkuuta 1968 Vaasa) on kansainvälisesti tunnettu suomalainen oopperalaulaja, sopraano.


title: Camilla Nylund

text: Vaasalaissyntyinen Camilla Nylund aloitti lauluopintonsa Salzburgissa Mozarteumissa, missä hänelle myönnettiin vuonna 1995 Lilli Lehman -mitali. Seuraavana vuonna hän jakoi voiton Lappeenrannan laulukilpailussa Johanna Rusasen kanssa. Vuonna 2001 Nylund sai Christel Goltz -palkinnon. Nylund loi kansainvälistä uraa erityisesti Dresdenissä Semperoperissa, joka myönsi hänelle vuonna 2008 arvonimen "Kammersängerin". Vuonna 2013 Nylundille myönnettiin Pro Finlandia -mitali.. Vuoden 2017 Gigli gaalakonsertissa Camila Nylund sai Beniamino Gigli -palkinnon tunnustuksena suomalaisen laulutaiteen edistämisestä.


title: Camilla Nylund

text: Vuodesta 1995 vuoteen 1999 Nylund kuului hannoverilaisen Niedersächsischen Staatsoperin solistikuntaan. Suomen Kansallisoopperassa hän debytoi 1996 ja Savonlinnan oopperajuhlilla hän esiintyi Taikahuilun Paminan osassa kesällä 1997.


title: Camilla Nylund

text: Vuodet 1999–2001 Nylund oli kiinnitettynä Dresdenin Semperoperin solistikuntaan, jonka jälkeen hän oli talon vakituinen vierailija vuoteen 2011. Nylund on myös esiintynyt seuraavissa oopperataloissa: La Fenice (Venetsia), Carlo Fenice (Genova), Vlaamse Opera, die Deutsche Oper Berlin, Staatsoper Köln, Staatsoper Hamburg, Kööpenhaminan kuninkaallinen ooppera, die Deutsche Oper am Rhein ja De Nederlandse Opera. Vuonna 2004 Nylund lauloi Zürichissä Leonoren roolin Fideliossa Nikolaus Harnoncourtin johtamassa esityksessä ja sitten Sir Simon Rattlen johtamana. Hän menestyi Straussin Salomessa 2005 niin Kölnissä kuin Wienin valtionoopperassa.


title: Camilla Nylund

text: Oopperan lisäksi Camilla Nylund esiintyy säännöllisesti kansainvälisten orkestereiden sopraanosolistina ja johtavien kapellimestarien kanssa.


title: Camilla Nylund

text: Nylundin tärkeimpiä rooleja ovat olleet:


title: Cult of Luna

text:
Cult of Luna on ruotsalainen progressiivista doom/post-metallia soittava yhtye, jonka musiikkia on luonnehdittu myös sludge-metalliksi ja post-rockiksi. Yhtye perustettiin vuonna 1999, ja se on julkaissut kuusi studioalbumia ja yhden EP:n. Yhtyeen varsinainen läpimurto tapahtui vuonna 2006 julkaistulla "Somewhere Along the Highway" -albumilla.
Studioalbumit


title: Cult of Luna

text: EP:t


title: Cult of Luna

text: DVD:t


title: Luettelo Oktantin tähdistön tähdistä

text: Luettelo Oktantin tähdistön tähdistä:


title: Ebba Östenson

text: Ebba Hilda Maria Östenson (27. toukokuuta 1894 Tampere – 23. elokuuta 1988 Helsinki) oli suomalainen poliitikko.


title: Ebba Östenson

text: Östenson istui vuosina 1933–1935 ja 1939–1953 RKP:n kansanedustajana Uudenmaan läänin vaalipiiristä. Hän oli presidentin valitsijamiehenä vuonna 1950.


title: Ebba Östenson

text: Östensonin vanhemmat olivat professori Carl Gabriel von Bonsdorff ja Bertha Johanna Sumelius. Hän oli vuodesta 1922 naimisissa Kaj Erik Östensonin kanssa.


Luettelo Kulmaviivoittimen tähdistön tähdistä


title: Kustaa Vaasan tie

text: Kustaa Vaasan tie () kulkee Helsingissä Hämeentien ja Hermannin rantatien risteyksestä Koskelan eritasoliittymään Lahdenväylän alkuun, ja se on osa valtatietä 4, valtatietä 7 ja eurooppatietä 75. Tietä pitkin kulkee raitiotie Koskelan raitiovaunuvarikolle.


title: Kustaa Vaasan tie

text: Tie sai nykyisen nimensä vuonna 1950, Helsingin 400-vuotisjuhlien yhteydessä, Helsingin perustajan Ruotsin kuninkaan Kustaa Vaasan (1496–1560) mukaan. Aikaisemmin sen nimenä oli ollut Toukolantie lukuun ottamatta nykyisen tien pohjoisinta osaa, joka oli ollut osa Pasilan aseman tienoilta Vanhaankaupunkiin saakka ulottuvaksi suunniteltua, mutta suurimmalta osaltaan rakentamatta jäänyttä Kumpulantietä.


title: Kustaa Vaasan tie

text: Kustaa Vaasan tie erottaa toisistaan Kumpulan ja Toukolan kaupunginosat.


title: Luettelo Ilveksen tähdistön tähdistä

text: Luettelo Ilveksen tähdistön tähdistä:


title: Mira Suhonen

text: Mira Maria Suhonen (o.s. Nevansuu, s. 9. heinäkuuta 1985 Kuortane) on suomalainen pistooliampuja. Hän edustaa Kuortaneen Kuntoa.


title: Mira Suhonen

text: Suhonen saavutti hopeaa naisten 10 metrin ilmapistoolissa vuoden 2007 EM-kilpailuissa Ranskan Deauville´ssä. Samalla hän varmisti Suomelle paikan vuoden 2008 olympialaisiin Pekingiin, jossa hän sijoittui 10 metrin ilmapistoolissa seitsemänneksi. Hänet valittiin vuoden suomalaisampujaksi 2007. Münchenin MM-kilpailuissa 2010 hän sijoittui ilmapistoolissa viidenneksi ja varmisti samalla Suomelle olympiapaikan Lontoon olympialaisiin 2012. Suhosen valmentaja on hänen isänsä Seppo Nevansuu.


title: Mira Suhonen

text: Pekingin olympialaisissa Suhonen selviytyi 10 metrin ilmapistoolin peruskilpailusta viimeisenä finaaliin sijalla kahdeksan. Hän ampui finaalin toiseksi huonoimman tuloksen, mutta vielä huonommin ampui mongolialainen Munkzul Tsogbadrah, joka lähti finaaliin kolmannelta sijalta. Suhonen ohitti Tsogbadrahin 0,9 pisteellä ja oli lopputuloksissa seitsemäs. Hän jäi voittajasta Kiinan Guo Wenjunista 11,8 pisteen päähän ja pronssiin hän olisi tarvinnut 6,9 pistettä paremman tuloksen.


title: Mira Suhonen

text: Suhonen on kilpaillut MM-kilpailuissa nuorten sarjassa Lahdessa 2002 sekä naisten sarjassa Zagrebissa 2006 ja Münchenissä 2010. Hänen paras saavutuksensa on viides sija 10 metrin ilmapistoolissa Münchenissä. Hän johti kilpailua alkukilpailun jälkeen.


title: Mira Suhonen

text: Maailmancupissa Suhonen on kilpaillut 10 metrin ilmapistoolissa. Hän on saavuttanut hopeaa Sydneystä vuonna 2011 ja pronssia Münchenistä vuonna 2007. Voitettuaan pronssia Suhonen selvitti tiensä maailmancupin finaaliin, jossa hän sijoittui seitsemänneksi.Suhosen hallussa olevat Suomen ennätykset:


title: Energija

text: RKK Energija () on venäläinen avaruusteknologiayhtiö. Yhtiö kantaa alkuperäisen pääsuunnittelijansa Sergei Koroljovin nimeä.


title: Energija

text: Yhtiö perustettiin 16. toukokuuta 1946 Josef Stalinin johtamassa Neuvostoliitossa. Sen alkuperäinen nimi oli OKB-1, "Opytnoje Konstruktorskoje Bjuro 1" ("Kokeellinen suunnittelutoimisto 1"). Se kuului kuului NII-88-organisaatioon (ven. ОКБ-1 НИИ-88). Organisaation nimi oli myöhemmin myös TsKBEM, NPO Energija ja S. P. Koroljov RKK Energija.


title: Energija

text: Neuvostoliiton aikana yhtiö toimi pääosin suunnittelutoimistona, ja tehtaat, jotka valmistivat sen tuotteet, olivat vain löyhästi sen kontrollissa. Tilanne vastasi nykyistä länsimaista brandinhaltijan ja sen tuotteen sopimusvalmistajan suhdetta, jossa sopimusvalmistajatehdas valmistaa myös kilpailevien brandien tuotteita.


title: Energija

text: Koroljov johti OKB-1:tä vuodet 1946–1966. Hänen seuraajiaan olivat Vasili Mišin (1966–1974), Valentin Gluško (1974–1989) ja Juri Semjonov (1989–2005).


title: Energija

text: Vuosina 2005-2007 yhtiötä on johti Nikolai Sevastjanov. Hänet erotettiin, koska hän oli kasvattanut yhtiön velkaa täten luoden ulkomaalaisomistuksen uhan. Heinäkuussa 2007 uudeksi johtajaksi ("predsedatel") ja pääsuunnittelijaksi valittiin tuolloin 57-vuotias Vitali Lopota.


title: Energija

text: Toimintansa aikana yhtiö on ollut mukana mm. seuraavissa hankkeissa:


title: Energija

text: Yhtiön nykyisiin tuotteisiin kuuluvat mm.


title: Energija

text: RKK Energijan museo on yhtiön avaruustekniikkamuseo, joka kattaa suuren osan Neuvostoliiton avaruushistoriasta. Se sijaitsee Koroljovin kaupungissa Moskovan lähellä yhtiön tehtaan tiloissa.


title: Nikolai Sevastjanov

text: Nikolai Nikolajevitš Sevastjanov (, s. 1961 Tšeljabinsk, Neuvostoliitto) oli venäläisen maailman suurimpiin kuuluvan avaruusteknologiayhtiön Energijan pääjohtaja, kunnes hänet erotettiin 31.7.2007.


title: Nikolai Sevastjanov

text: Sevastjanov valmistui Moskovan Fysiikan ja teknologian instituutista vuonna 1984 pääaineenaan aerodynamiikka ja avaruustutkimus. Hän siirtyi tämän jälkeen Energijan palvelukseen ja nousi pian yhtiön apulaispääsuunnittelijaksi. Vuodesta 2000 hän toimi Gascom-yhtiön toimitusjohtajana. Toukokuussa 2005 hänet valittiin Energijan pääjohtajaksi, josta virasta tuli ero 31.7.2007.


Luettelo Etelän vesikäärmeen tähdistön tähdistä:


title: Luettelo Kölin tähdistön tähdistä

text: Luettelo Kölin tähdistön tähdistä:


title: Ektomorf

text: Ektomorf on unkarilainen metallimusiikkiyhtye. Sen musiikissa sekoittuu voimakkasti thrash metal, alternative metal, hardcore punk ja romanien kansanmusiikki.


title: Ektomorf

text: Ektomorfin perustivat veljekset Zoltán Farkas (laulu, kitara) and Csaba Farkas (basso) vuonna 1994. Yhtye sai pian levytyssopimuksen Nuclear Blastin kanssa ja saavutti suosiota valtakunnallisesti. Myöhemmin yhtyeeseen liittyi rumpali József Szakács, ja he ryhtyivät levyttämään "Kalyi Jag" -albumia, jota myytiin ympäri maailmaa. Kriitikoiden mukaan musiikillisesti yhtye kuulostaa paljon Sepulturalta ja Soulflyltä, riffit ovat hyvin pitkälti samanlaiset, ja jopa laulaja Zoltán Farkas huutaa samalla tyylillä kuin Max Cavalera.


title: Ektomorf

text: Joulukuusta 2005 helmikuuhun 2006 yhtye kiersi Eurooppaa yhdessä Children of Bodomin ja One Man Army and the Undead Quartetin kanssa.


title: Eino Tamberg

text: Eino Tamberg (27. toukokuuta 1930 – 24. joulukuuta 2010) oli virolainen säveltäjä. Hän valmistui vuonna 1953 Tallinnan konservatoriosta, jossa hän opiskeli säveltämistä Eugen Kappin johdolla.


title: Eino Tamberg

text: Tambergin musiikista huomattava osa on sävelletty sinfoniaorkesterille tai näyttämöä varten. Tuotantoon kuuluu muun muassa neljä sinfoniaa, yhdeksän konserttoa sekä baletteja ja oopperoita. Lisäksi hänet tunnetaan musiikista elokuviin "Inimesed sõdurisinelis" (1968), "Põrgupõhja uus Vanapagan" (1964) ja "Metskapten" (1971).


title: Otto Noro

text: Otto Emil Noro (ent. Nieminen, oik. Mikkonen, 15. syyskuuta 1884 Pielavesi – 6. marraskuuta 1957 Helsinki) oli suomalainen näyttelijä.


title: Otto Noro

text: Varsinaiselta ammatiltaan Noro oli räätäli. Noro aloitti uransa iltanäyttelijänä Tampereella Tampereen Työväen Teatterissa. Hän toimi iltanäyttelijänä myös Helsingin Kansanteatterissa.


title: Otto Noro

text: Noro aloitti elokuvauransa vuoden 1934 elokuvasta "Meidän poikamme ilmassa – me maassa". Hän näytteli yhteensä 79 elokuvassa, joista viimeinen oli "Kahden ladun poikki" vuodelta 1958. Hän teki kaikki elokuvansa nimellä Otto Noro.


title: Otto Noro

text: Noro esiintyi "Pekka Puupää" -elokuvissa pienissä sivuosissa. Noron suurimpia rooleja lienevät Variksen isäntä elokuvassa "Tulitikkuja lainaamassa" (1938) sekä nahkapeitturi elokuvassa "Seitsemän veljestä" (1939).


title: Wei Wei

text: Wei Wei (), oikealta nimeltään Zhang Juxia (), s. 1963, on kiinalainen laulaja, lauluntekijä ja näyttelijä. Hän on syntynyt Hohhotissa Sisä-Mongoliassa ja vietti lapsuutensa Guangxin alueen Liuzhoun kaupungissa.


title: Wei Wei

text: Wei Wein uran läpimurto tapahtui, kun hän voitti Kiinan television nuorten laulajien kilpailun 1986. Seuraavana vuonna hän osallistui Puolassa Sopotin laulufestivaaleille ja voitti. Hän on esiintynyt useisiin suuriin urheilukilpailuihin liittyvissä seremonioissa.


title: Walton Grönroos

text: Hugo Walton Grönroos (29. elokuuta 1939 Finström, Ahvenanmaa – 19. maaliskuuta 1999 Tukholma) oli suomalainen oopperalaulaja, äänialaltaan baritoni.


title: Walton Grönroos

text:
Grönroos voitti Timo Mustakallio -laulukilpailun vuonna 1975. Hän lauloi eri oopperataloissa maailmalla.
Grönroos toimi Savonlinnan oopperajuhlien taiteellisena johtajana
1987–1991 ja sen jälkeen Suomen Kansallisoopperan pääjohtajana vuosina 1992–1996, jona aikana Kansallisooppera siirtyi Bulevardin varrelta Töölönlahden rantaan. Vuonna 1996 hän siirtyi Tukholman kuninkaallisen oopperan johtajaksi.


title: Walton Grönroos

text: Grönroos on haudattu Hietaniemen hautausmaan Taiteilijainmäelle.


title: Kenta Fukasaku

text: Kenta Fukasaku ( "Fukasaku Kenta", s. 15. syyskuuta 1972 Tokio, Japani) on japanilainen käsikirjoittaja ja elokuvaohjaaja. Hän on elokuvaohjaaja Kinji Fukasakun ja näyttelijä Sanae Nakaharan poika.


title: Kenta Fukasaku

text: Kenta Fukasaku toimi käsikirjoittajana isänsä ohjaamassa elokuvassa "Battle Royale". Hän käsikirjoitti myös jatko-osan "", jota hänen isänsä ohjasi, kunnes kuoli syöpään. Kenta ohjasi elokuvan loppuun, ja se julkaistiin Japanissa talvella 2003.


title: Kenta Fukasaku

text: Tämän jälkeen Kenta on ohjannut kolme elokuvaa: vuonna 2005 julkaistun elokuvan "Onaji tsuki wo miteiru", jossa näyttelee "Battle Royalessakin" näytellyt Tarō Yamamoto, "Sukeban Deka" -mangan pohjalta tehdyn, vuonna 2006 julkaistun elokuvaversion ja elokuvan "XX (ekusu kurosu): makyô densetsu" (2007).


title: Luettelo Purjeen tähdistön tähdistä

text: Luettelo Purjeen tähdistön tähdistä:


title: Mendelis Bašs

text: Mendelis Bašs (14. huhtikuuta 1919 Riika – 9. elokuuta 2012) oli latvialainen säveltäjä ja kapellimestari.


title: Mendelis Bašs

text: Bašs opiskeli vuoteen 1941 Latvian konservatoriossa ja selvisi myöhemmin keskitysleireiltä. Hän jatkoi musiikkiopintojaan toisen maailmansodan jälkeen ja valmistui säveltäjänä 1948 sekä kapellimestarina 1950.


title: Mendelis Bašs

text: Bašsin tuotantoon kuuluu mm. sinfonista musiikkia, kuoroteoksia sekä musiikkia puhallinorkesterille. Hän toimi vuosina 1962–1975 Riian valtionoperettiteatterin kapellimestarina ja johti pitkään puhallinorkesteria.


title: Ari Grönthal

text: Ari Grönthal (s. 11. maaliskuuta 1965 Helsinki) on suomalainen oopperalaulaja, äänialaltaan tenori. Grönthal voitti Timo Mustakallio -laulukilpailun vuonna 1988.


title: Ari Grönthal

text: Grönthal on opiskellut Helsingin konservatoriossa Kimmo Lappalaisen johdolla 1985–1988 ja Sibelius-Akatemian oopperastudiossa 1988–1991. Hän on ollut kiinnitettynä Suomen kansallisoopperaan vuodesta 1994 ja sitä ennen Bonnin oopperaan 1992–1994. Hän on vieraillut muun muassa Savonlinnan Oopperajuhlilla, Tampereen Oopperassa ja ollut Deutsche Oper am Rheinin vierailulla Prahassa.


title: Luettelo Jousimiehen tähdistön tähdistä

text: Luettelo Jousimiehen tähdistön tähdistä:


title: Julian Lennon

text: John Charles Julian Lennon, tunnetaan paremmin nimellä Julian Lennon, (s. 8. huhtikuuta 1963, Liverpool, Iso-Britannia) on brittiläinen laulaja, lauluntekijä, muusikko, ja John Lennonin vanhin lapsi. Hänen äitinsä oli Cynthia Lennon ja kummisetänsä Brian Epstein. Julian Lennon on nimetty John Lennonin äidin Julian mukaan.


title: Julian Lennon

text: John Lennonin kertoman mukaan Julian antoi idean kappaleeseen "Lucy in the Sky with Diamonds" piirtämällä kuvan, jossa esiintyi hänen luokkatoverinsa Lucy. John oli tullut hakemaan Juliania koulusta, ja poika näytti hänelle tuolloin piirroksensa. John oli kysynyt mitä kuva esittää, ja Julian oli vastannut "Lucy in the Sky with Diamonds". Tupla-albumin "The Beatles" päätöskappale "Good Night" on Johnin säveltämä kehtolaulu Julianille.


title: Julian Lennon

text: Vuonna 1968 kun Julianin vanhemmat erosivat, sävelsi Paul McCartney, Johnin yhtyetoveri The Beatlesista, Julianille kappaleen "Hey Jude" lohduttaakseen tätä eron johdosta. Balladimaisesta yli seitsenminuuttisesta kappaleesta tuli listaykkössingle, B-puolenaan Julianin isän, Johnin tekemä "Revolution". 1970-luvulla John antoi pojalleen joululahjaksi rumpukoneen ja kitaran ja opetti Juliania soittamaan kitaraa. John myös kannusti Julianin kiinnostusta musiikin pariin, ja Julian tekikin musiikkidebyyttinsä vuonna 1974, kun hän soitti rumpuja John Lennonin albumin "Walls and Bridges" viimeisellä raidalla yksitoistavuotiaana.


title: Julian Lennon

text: Aikuisena Julian Lennon on tehnyt paljon musiikkia ja saavuttanut kuuluisuutta. Hän julkaisi ensimmäisen albuminsa "Valotten" vuonna 1984, jonka singlestä "Too Late For Goodbyes" tuli heti iso hitti. Lennon harrastaa myös valokuvausta ja Beatles-aiheisten tavaroiden keräämistä ja on kirjoittanut Beatles-kokoelmastaan kirjan Beatles Memorabilia – The Julian Lennon Collection (2010).


title: Julian Lennon

text:
Julian Lennonilla on aina ollut läheiset välit muihin Beatlesin ex-jäseniin, erityisesti Paul McCartneyyn. Valotten julkaisun myötä McCartney kehui vuolaasti Julian Lennonin laulamista ja lähetti tälle sähkeen "Good luck, old fruit". Monet huhut kertovat, että George Harrison olisi soittanut (nimeltämainitsemattomasti) kitarasoolon vuonna 1991 levytettyyn kappaleeseen "Saltwater", mutta Lennonin mukaan asia ei ole näin, vaikka soolo kuulostaa monien tahojen mielestä erehdyttävästi Harrisonilta. Muita tuotoksia:
Dave Clark's Time (soundtrack-albumi) — Time Will Teach Us All, Because, If you Only Knew.


title: Fototransistori

text: Fototransistori on puolijohdekomponentti, joka toimii fotodiodin tapaan. Se on rakenteeltaan bipolaarinen transistori, jonka koteloon on tehty aukko niin, että valo pääsee kanta-kollektorin P-N liitokseen.


title: Fototransistori

text: Estosuuntaiseen kanta-kollektoriliitokseen osuneet fotonit tuottavat kannalle vapaita varauksenkuljettajia, joiden muodostama sähkövirta kulkeutuu transistorin kanta-emitteriliitokseen ja vahvistuu transistorissa. Fototransistori tuottaa huomattavasti voimakkaamman virran kuin fotodiodi. Fototransistori on kuitenkin hitaampi kuin fotodiodi.


title: Luettelo Skorpionin tähdistön tähdistä

text: Luettelo Skorpionin tähdistön tähdistä.


title: Luettelo Ison koiran tähdistön tähdistä

text: Luettelo Ison koiran tähdistön tähdistä:


title: Günther Herbig

text: Günther Herbig (s. 30. marraskuuta 1931, Ústí nad Labem) on saksalainen kapellimestari. Hän opiskeli Hermann Abendrothin, Hermann Scherchenin ja Herbert von Karajanin johdolla.


title: Günther Herbig

text: Herbig toimi vuosina 1972–1976 Dresdenin filharmonisen orkesterin, vuosina 1977–1983 Konzerthausorchester Berlinin, vuosina 1984–1990 Detroitin sinfoniaorkesterin sekä vuosina 1988–1994 Toronton sinfoniaorkesterin ylikapellimestarina.


Suomen Laulu – Heikki Klemetti levytyksiä vuosilta 1929–1947 on kokoelmalevy johon on koottu vanhoilta savikiekoilta Heikki Klemetin johtaman kuoron Suomen Laulu kuorolauluja.


Luettelo Karhunvartijan tähdistön tähdistä:


title: Paul Paray

text: Paul Paray (24. toukokuuta 1886 – 10. lokakuuta 1979) oli ranskalainen kapellimestari, urkuri ja säveltäjä. Hänet muistetaan mm. Detroitin sinfoniaorkesterin pitkäaikaisena (1951–1962) ylikapellimestarina. Muita hänen johtamiaan sinfoniaorkestereita olivat Lamoureux-orkesteri (1923–1928), Monte-Carlon filharmoninen orkesteri (1928–1933) ja Israelin filharmoninen orkesteri (1949–1950).


title: Paul Paray

text: Paray syntyi Le Tréportissa. Hänen varhaisiin sävellyksiinsä lukeutuvat palkittu kantaatti "Yanitza" ja ensimmäisen maailmansodan vankileirillä kirjoitettu jousikvartetto. Vuonna 1922 häneltä valmistui baletti "Adonis troublé". Hänen vuonna 1931 kirjoittamansa "Messu Jeanne d'Arcin kuoleman 500-vuotispäiväksi" sai kantaesityksensä Rouenissa. Hän sävelsi lisäksi sinfonioita.


title: Paul Paray

text: Paray debytoi Yhdysvalloissa johtamalla New Yorkin filharmonikkoja vuonna 1939. Hän kuoli Monte Carlossa 93-vuotiaana.